PRN: Agihan kerusi PN selesai 99 peratus – Muhyiddin

Muhyiddin yang juga Ahli Parlimen Pagoh ketika berucap pada Konvensyen dan Pelancaran Jentera PN Pulau Pinang, di sini hari ini berkata pembahagian kerusi itu akan dimuktamadkan antara parti komponen PN pada Rabu depan (22 Jun).

Turut hadir, Presiden Gerakan, Datuk Dr Dominic Lau Hoe Chai yang juga Pengerusi PN Pulau Pinang dan barisan kepimpinan PN peringkat negeri.

Dalam pada itu, Muhyiddin mendakwa semangat pengundi terutama orang Melayu untuk menyokong PN pada PRN kali ini berada pada tahap yang luar biasa.

Enam negeri iaitu Selangor, Kelantan, Terengganu, Kedah, Negeri Sembilan dan Pulau Pinang dijangka mengadakan PRN serentak walaupun tarikh pembubaran DUN di negeri berkenaan mungkin berbeza.

Dalam perkembangan lain, Muhyiddin mengesahkan beliau dan bekas Ketua Pemuda UMNO, Khairy Jamaluddin akan mengadakan perjumpaan pada minggu depan dan berharap bekas Menteri Kesihatan itu akan membuat keputusan menyertai PN.

“Saya sudah tetapkan tarikh dan delegasi (rombongan) Khairy akan jumpa saya minggu depan, kita yakin beliau cukup bijak dan cerdik untuk membuat keputusan,” katanya. – BERNAMA


Wanita atas jambatan Putrajaya tiada niat bunuh diri – Polis

PUTRAJAYA: Keberadaan seorang wanita di atas Jambatan Wawasan Presint 2 di sini semalam (14 April) bukan berniat untuk membunuh diri sebaliknya untuk menenangkan perasaan, kata Ketua Polis Daerah Putrajaya, ACP A. Asmadi Abdul Aziz.

Beliau berkata siasatan polis mendapati wanita yang berumur 30-an itu tertekan kerana keputusan mahkamah ke atas satu tuntutan sivil tidak berpihak kepadanya dan beliau dikehendaki sejumlah wang atas keputusan tersebut.

Katanya, wanita tersebut telah pergi ke jambatan berkenaan lebih kurang 11 pagi semalam dan orang awam yang melalui jambatan tersebut melihat mangsa dalam keadaan menangis dan berjaya memujuknya.

“Pihak polis mendapat makluman daripada panggilan MERS 999 dan telah membawa wanita tersebut ke Balai Polis Presint 7 untuk siasatan lanjut.

“Pihak keluarga mangsa telah dipanggil untuk membantu siasatan dan kemudian dirujuk ke Hospital Putrajaya untuk menerima rawatan lanjut,” katanya dalam satu kenyataan hari ini.

Susulan itu, beliau berkata, orang awam dinasihatkan agar tidak membuat sebarang spekulasi berkaitan kejadian itu dan menghubungi pihak berwajib sekiranya mempunyai sebarang masalah serta tidak mengambil tindakan secara melulu.

Terdahulu, tular sebuah video TikTok yang menunjukkan wanita tersebut sedang menangis dan berada dalam keadaan mencurigakan di atas jambatan namun ketika ini, video tersebut telah dipadamkan. – BERNAMA


Nenek, cucu perempuan maut, kereta dipandu anak lelaki terbabas

MACHANG: Seorang nenek dan cucu perempuannya maut apabila kereta jenis Perodua Alza yang dipandu oleh anak lelaki warga emas itu terlibat dalam kemalangan jalan raya di Kilometer 42 Jalan Kota Bharu-Kuala Krai hari ini.

Ketua Polis Daerah Machang, Superintenden Mohd Adli Mat Daud berkata, dalam insiden pada 5.10 pagi itu, mangsa yang meninggal dunia dikenali sebagai Che Hasnah Jusoh, 67, dan Nurin Damia Mohd Nizam, 14 manakala Muhammad Asyraf Abdul Manap, 26, cedera di bahagian kaki.

“Kesemua mangsa dalam perjalanan dari Kuala Lumpur untuk pulang ke Kampung Bunut Tok Mak Teh Labok, Machang dan apabila sampai di tempat kejadian, kereta yang dipandu oleh Muhammad Asyraf dipercayai terbabas sebelum melanggar penghadang jalan,” menurutnya dalam kenyataan di sini.

Beliau berkata susulan kemalangan itu, kereta dinaiki mangsa mengalami kerosakan teruk manakala kedua-dua penumpang berjaya dikeluarkan oleh anggota dari Balai Bomba dan Penyelamat Machang.

“Nurin Damia mengalami kecederaan serius di bahagian kepala dan disahkan meninggal dunia di tempat kejadian manakala Che Hasnah meninggal dunia pada 8.30 pagi ketika menerima rawatan di Hospital Machang.

“Kes ini akan disiasat di bawah Seksyen 41(1) Akta Pengangkutan Jalan 1987,” katanya. – BERNAMA


‘Insya-Allah, Zahid jadi timbalan perdana menteri’

CYBERJAYA: Kebarangkalian untuk Presiden UMNO, Datuk Seri Dr Ahmad Zahid Hamidi dilantik sebagai Timbalan Perdana Menteri dilihat ‘hampir pasti’ menjadi realiti.

Lapor Malaysiakini, menurut sumber dalaman UMNO, ahli Parlimen Bagan Datuk itu dicalonkan parti terbabit untuk memegang jawatan berkenaan selaras dengan kedudukannya selaku ketua parti.

“Hampir pasti presiden Umno akan jadi timbalan perdana menteri, insya-Allah. Itu saja saya boleh cakap,” katanya.

Jika perkara itu menjadi kenyataan, ini bermakna Ahmad Zahid akan menjawat tugas sebagai timbalan perdana menteri buat kali kedua.

Kali pertama dia menjadi timbalan perdana menteri ialah semasa kerajaan dipimpin Datuk Seri Najib Razak.

Terdahulu,  timbul desas-desus yang mengaitkan Ahmad Zahid sebagai timbalan Anwar selaras dengan peranan serta sokongan tokoh terbabit kepada presiden PKR itu menjadi perdana menteri.

Author

Diyana Rahip

View all posts

View all posts


Sanusi dakwa plot tangkap dirancang 6 bulan lalu: ‘Kita kenal dia macam mana’ kata PM

GUA MUSANG: Malam tadi, Datuk Seri Muhammad Sanusi Md Nor mendakwa rancangan untuk menangkap dan menjatuhkan kredibilitinya sudah lama dirancang, iaitu sejak enam bulan lalu.

Menteri Besar Kedah dan dan Ketua Pengarah Pilihan Raya Perikatan Nasional (PN) itu membuat andaian demikian di hadapan khalayak Ceramah Gelombang PN di Padang Awam Kuala Ketil di Kedah.

Dakwanya, ia berdasarkan maklumat diterima daripada rakan bahawa ‘ada sesuatu’ akan dikenakan terhadapnya susulan kritikan terbuka dibuatnya kepada pihak tertentu.

Ketua Jabatan Pilihan Raya PAS Pusat itu yang ditahan polis Selasa lalu sebelum didakwa di mahkamah atas pertuduhan menghasut, mendedahkan beliau menyimpan pistol bersama peluru dalam keretanya sepanjang masa, sebagai langkah berjaga-jaga kerana khuatirkan keselamatan diri.

Terdahulu pada 19 Julai, Muhammad Sanusi memaklumkan belum ‘dikunjungi’ pihak Suruhanjaya Pencegahan Rasuah Malaysia (SPRM) berhubung dakwaan penyelewengan dan penyalahgunaan kuasa dalam isu perlombongan unsur nadir bumi (REE).

Katanya, beliau hanya tahu turut disiasat berkait kegiatan melombong REE di Bukit Enggang, Sik itu melalui laporan media, sekali gus tidak menolak kemungkinan dakwaan terbaharu itu plot besar dirancang untuk memburukkan imejnya menjelang Pilihan Raya Negeri (PRN).

Diminta mengulas kenyataan Menteri Besar Kedah itu, Perdana Menteri, Datuk Seri Anwar Ibrahim ketika ditemui pemberita selepas Majlis Ramah Mesra Bersama Warga FELDA, di sini hari ini, menjawab ringkas: “Kita kenal dia macam mana”.

Anwar bagaimanapun melabelkan Muhammad Sanusi sebagai individu yang terkenal dengan teori-teori baharu, termasuk dakwaan kononnya ada plot penangkapannya yang sudah dirancang enam bulan lalu.

“Saya tidak perlu ulas kerana itu urusan polis. Kita kenal dia macam mana dan setiap hari beliau ada teori baharu,” kata Perdana Menteri, lapor Berita Harian.

Media sebelum ini melaporkan, SPRM membuka kertas siasatan berhubung penyelewengan dan penyalahgunaan kuasa membabitkan seorang menteri besar dalam isu perlombongan REE di Bukit Enggang.

Aktiviti perlombongan itu dipercayai dilakukan secara tidak sah dan menyebabkan kerugian kepada kerajaan negeri.

Muhammad Sanusi bagaimanapun menafikan beliau mempunyai sebarang kaitan dengan kes kecurian REE di hutan simpan berkenaan, termasuk berkaitan kemasukan pekerja asing.

Ahli Dewan Undangan Negeri (ADUN) Jeneri itu berkata, beliau difahamkan Cawangan Khas, Bahagian Siasatan Jenayah Pengubahan Wang Haram (AMLA) Polis Diraja Malaysia (PDRM) dan SPRM sudah memasuki pejabat Perbadanan Menteri Besar (MBI) Kedah untuk menyiasat.

Author

Media Variasi

View all posts

View all posts


Makin ramai rakyat Malaysia hidap strok

150 daripada 100,000 penduduk Malaysia berisiko mendapat strok.

Malah, bilangan pesakit turut dijangka meningkat setiap tahun dan dianggarkan satu daripada empat penduduk Malaysia berisiko menghidap strok jika tiada pencegahan awal dilakukan, menjelang 2040.

Pakar Perubatan, Jabatan Perubatan Kecemasan, Pusat Pengajian Sains Perubatan (PPSP) Universiti Sains Malaysia (USM), Dr Wan Syahmi Wan Mohamad berkata, strok dikategorikan penyakit ‘Cerebrovascular’ berkaitan saluran darah ke otak yang tidak dapat membekalkan bekalan darah dan oksigen mencukupi.

Difahamkan, jika oksigen disalurkan tidak mencukupi, tisu-tisu pada bahagian otak akan mengalami kerosakan dan akhirnya mati serta mengakibatkan individu mengalami strok.

“Dua jenis strok, iaitu pertama, paling biasa terjadi dikenali ‘Strok Iskemia’ di mana saluran darah tersumbat dan tidak dapat membekalkan darah dan oksigen secukupnya.

“Kedua, Strok Berdarah iaitu saluran darah dalam otak pecah. Bagaimanapun, 80 peratus kes penyakit strok disumbangkan oleh ‘Strok Iskemia’,” katanya memetik Berita Harian.

Tambah beliau, antara faktor mendapat strok adalah kerana usia lanjut.

Maklumnya, statistik terbaharu menunjukkan 40 peratus pesakit strok pesakit berusia 60 tahun ke bawah dan amat membimbangkan.

“Beberapa gejala strok dikenal pasti antaranya kelumpuhan anggota badan, susah bercakap, muka senget sebelah, hilang keseimbangan dan bergantung kepada bahagian otak mana terkesan,” ujarnya.

Dr Wan Syahmi menyatakan, cara-cara mengenal pasti menghidap strok adalah dengan menggunakan singkatan huruf ‘BEFAST’.

“(B) untuk ‘balance’ merujuk kepada gejala pening dan hilang keseimbangan, (E) untuk ‘eye’ iaitu penglihatan sama ada kabur atau sebaliknya, (F) untuk ‘Facial Asymmetry’ atau muka menjadi senget sebelah, (A) untuk ‘arm’ merujuk kepada bahagian badan yang lumpuh, (S) untuk ‘speech’ adalah merujuk kepada percakapan tidak jelas dan (T) untuk ‘time’ merujuk peringatan strok adalah satu kecemasan perubatan, iaitu pesakit perlu mendapatkan rawatan segera.

“Justeru langkah pencegahan perlu diambil bagi mengelak strok dengan menjaga pemakanan agar berat badan tidak berlebihan, hentikan merokok, tahap kolesterol tinggi dan tiada diabetes.

“Faktor etnik dan keturunan juga punca diserang strok,” katanya.

Author

Diyana Rahip

View all posts

View all posts


Pelantikan semula Idris: Saya tak terlibat, mungkin ada kerja belum selesai – Azalina

KOTA TINGGI: Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, beliau tidak terlibat secara peribadi dalam pelantikan semula Peguam Negara, Tan Sri Idrus Harun.

Beliau berkata, Peguam Negara hanya bertanggungjawab kepada Perdana Menteri dan bukan kepadanya sebagai Menteri Undang-Undang dan Reformasi Institusi.

“… mungkin Perdana Menteri (Datuk Seri Anwar Ibrahim) ada alasan tersendiri untuk menyambung lantikan Peguam Negara untuk tempoh enam bulan tetapi bagi saya, apa yang sebenarnya perlu kita lihat ialah mungkin ada kerja yang belum selesai,” katanya.

Azalina berkata demikian pada sidang media selepas merasmikan Pelancaran Program Celik Kewangan Klinik Insolvensi dan Klinik Bantuan Guaman di sini hari ini ketika diminta mengulas tindakan sesetengah pihak di media sosial yang mempersoal penglibatan beliau dalam pelantikan semula Idrus.

Beliau juga berkata, selaras dengan Fasal (1) Perkara 145 Perlembagaan Persekutuan, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah telah memperkenan pelantikan semula itu selepas menerima nasihat Perdana Menteri.

Semalam, Ketua Setiausaha Negara, Tan Sri Mohd Zuki Ali mengumumkan Idrus dilantik semula sebagai Peguam Negara untuk tempoh enam bulan berkuat kuasa 6 Mac ini.

Dalam perkembangan lain, Azalina berkata, Akta Insolvensi 1967 [Akta 360] yang akan dipinda bakal dibawa ke Parlimen awal bulan depan.

Beliau berkata, terdapat enam cadangan dasar akan dibawa antaranya membuat penambahbaikan kepada peruntukan pelepasan secara automatik agar bankrap boleh dilepaskan daripada kebankrapan dalam tempoh yang singkat.

“Perdana Menteri dalam ucapan Belanjawan baru-baru ini ada menyebut mengenai insolvensi untuk pelepasan kebankrapan dan kita sasar pelepasan atas pindaan Akta Insolvensi ini dalam (melibatkan) 130,000 orang daripada 260,000 kes,” katanya.

Azalina juga berkata, Jabatan Perdana Menteri akan menambah baik dan memperluas bidang kuasa Jabatan Bantuan Guaman selain Yayasan Bantuan Guaman Kebangsaan melalui akta khusus dan agensi tertentu untuk memberikan perkhidmatan termasuk dalam kes jenayah. ,- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Kedah negeri terbaharu dilanda banjir

KUALA LUMPUR: Kedah menjadi negeri terbaharu dilanda banjir dengan sebuah pusat pemindahan sementara (PPS) dibuka di Relau dekat Bandar Baharu susulan hujan lebat lebih dua jam bermula kira-kira 3 petang Jumaat.

Pegawai Pertahanan Awam Daerah Bandar Baharu, Left (PA) Abdul Rahim Khairuddin berkata, 14 mangsa daripada tiga keluarga dipindahkan ke PPS Sekolah Kebangsaan Relau, pada 7 malam semalam.

“Hujan lebat telah menyebabkan beberapa kawasan di Mukim Relau dinaiki air hingga menyebabkan berlakunya banjir kilat. Anggota Angkatan Pertahanan Awam Malaysia (APM) telah melakukan pemantauan paras air sungai dan mendapati beberapa jalan perhubungan di Mukim Relau turut terputus,” katanya dalam kenyataan pada Jumaat.

Di JOHOR, Jawatankuasa Pengurusan Bencana Negeri (JPBN) memaklumkan jumlah mangsa di PPS turun sedikit kepada 846 orang setakat 8 malam ini berbanding 897 orang pada 2 petang semalam.

Daerah Batu Pahat yang mengalami banjir termenung merekodkan jumlah mangsa seramai 820 orang  yang ditempatkan di lima PPS, manakala 26 mangsa ditempatkan di sebuah PPS di Segamat.

Di SARAWAK, JPBN memaklumkan jumlah mangsa banjir di kawasan Serian meningkat kepada 180 orang malam tadi berbanding 97 orang petang Jumaat dan ditempatkan di PPS Sekolah Kebangsaan St Peter serta Dewan Kampung Mundai.

Di SABAH, JPBN memaklumkan jumlah mangsa banjir malam tadi turun kepada 285 orang daripada 81 keluarga dan berada di tiga PPS berbanding 535 orang daripada 165 keluarga di sembilan PPS pagi semalam.

Kesemua PPS di Beluran telah ditutup pada 7 malam semalam manakala di Telupid sebuah PPS turut ditutup pada 2 petang. – BERNAMA


Tak sangka anak sendiri bakar rumah

DUNGUN: “Saya ingat dia bergurau rupa-rupanya dia benar-benar bakar rumah,” kata Abdul Hamid Mohd menceritakan kejadian rumahnya di Kampung Besul Baru, Bukit Besi yang dibakar anaknya sendiri, petang tadi.

Abdul Hamid, 66, berkata dia sangat terkejut selepas mendapati rumahnya itu hangus dibakar anak lelakinya itu kira-kira jam 2.30 petang.

Katanya, sebelum ini dia dan isterinya terpaksa tinggal di rumah anak perempuannya yang terletak kira-kira tiga kilometer daripada rumahnya kerana bimbang keselamatan mereka berikutan anak lelakinya itu sering bertindak ganas.

“Jadi rumah yang terbakar itu saya beri kepada anak lelaki untuk tinggal bersendirian di rumah itu,” katanya.

Abdul Hamid berkata, sebaik selesai solat Jumaat, dia dalam perjalanan untuk melihat keadaan rumah dan anak lelakinya itu.

“Dalam perjalanan saya singgah di sebuah kedai untuk membeli minuman dan secara tiba-tiba anak lelaki saya muncul di kedai itu.

“Dia minta wang dengan saya dan saya bagi dia RM10. Sebaik menerima wang itu, dia kata dia sudah bakar rumah saya. Saya tanya dia, kenapa bakar rumah, dia diam tidak cakap apa-apa,” katanya.

Katanya, pada mulanya dia menyangka anaknya tidak serius sebelum bergegas pulang ke rumah dan mendapati api sedang marak membakar rumah.

“Saya tidak mampu nak buat apa-apa kerana api yang besar dan hanya mampu berdoa dan berserah kepada Tuhan,” katanya.

Difahamkan, suspek yang berusia 40 tahun itu sudah ditahan polis untuk siasatan lanjut.

Sementara itu, Ketua Balai Bomba dan Penyelamat Bandar Al Muktaffi Billah Shah, Penolong Penguasa Bomba Shariffuddin Ali, berkata selain rumah, kebakaran itu turut memusnahkan kereta dan motosikal .

“Kebakaran berjaya dipadam sepenuhnya kira-kira jam 4 petang dan punca serta jumlah kerugian masih dalam siasatan,” katanya.

Author

Media Variasi

View all posts

View all posts


Wanita kahwin lewat bukan lagi satu masalah zaman sekarang

KLANG: Isu berkahwin lewat ketika melangkaui usia 30 tahun ke atas pernah menjadi satu dilema buat kaum wanita di Malaysia atas dasar pandangan masyarakat terhadap mereka.

Kalau dahulu, wanita sering dimomokkan supaya berkahwin sebelum usia mencecah 30 tahun kerana nanti dikhuatiri akan mengalami kesukaran kerana semakin tua, dan perkara ini berlegar-legar di kalangan masyarakat secara dalaman.

Namun seiring perjalanan masa terkini, isu tersebut dilihat bukan lagi satu masalah bagi kaum wanita memandangkan pandangan masyarakat terhadapnya juga sudah semakin berubah.

MEDIA VARIASI berkesempatan mendapatkan pandangan daripada beberapa kaum wanita semasa membuat liputan di lapangan, mengenai perkara ini.

Peniaga, Liya Othman berpandangan bahawa isu wanita berkahwin lewat usia ini adalah atas urusan individu tersebut.

“Pada pandangan saya, kahwin lambat atau awal itu semua atas urusan daripada individu itu sendiri.

“Macam saya sendiri pun, nak kata saya kahwin awal pun tidak juga, saya pun boleh dikategorikan kahwin lewat juga.

“Tetapi, semua ini atas urusan Dia juga. Ajal maut, jodoh pertemuan dekat tangan Allah, jadi kita ikut sahaja arus kehidupan kita,” tuturnya penuh positif.

Sementara itu, peniaga, Shahira Abdul Rashid pula berasakan isu wanita berkahwin lewat ini tiada masalah kerana terletak pada pendirian individu tersebut.

“Saya rasa tiada masalah, sebabnya ini adalah masing-masing punya pendirian.

“Perkahwinan ini pun bukannya perkara yang boleh main buat sahaja, kita kena ada persediaan, jadi kalau dia rasa belum bersedia untuk perkahwinan kenapa nak paksa untuk teruskan beri tekanan kepada individu itu?

“Kahwin apabila sudah bersedia untuk bertangungjawab terhadap komitmen,” ujarnya tegas.

Peniaga, Hamidah Nordin juga melihat isu ini juga bukanlah lagi satu masalah di masa zaman sekarang.

“Wanita kahwin lewat atas 30 tahun, rasanya tak ada isu zaman sekarang.

“Kadang-kadang, wanita sekarang lebih suka hidup solo sebab mereka boleh pergi ke sana sini tanpa ada ikatan dan mungkin kewangan mereka lebih kukuh daripada wanita yang berkahwin awal atau cepat.

“Dan kebanyakan zaman sekarang ini, wanita berkerjaya lebih suka tidak ada pasangan, bukan nak kata bebas tak ada ikatan, cuma dari segi nak pergi ke mana-mana,” jelas Hamidah.

Adakah isu wanita kahwin lewat masih satu masalah? [VIDEO]

Author

Faridah Amiratul

View all posts

View all posts


‘Aku ni juara kawad bersenjata!’ – Imran Bard ‘up’ foto pernah sertai PKBM

ISU pelaksanaan Program Latihan Khidmat Negara (PLKN) 3.0 masih hangat menjadi bualan orang ramai terumatanya di media sosial.

Malah, ada sebilangan pihak yang menyatakan cadangan supaya PLKN 3.0 dimulakan dengan penglibatan barisan artis serta pempengaruh di Malaysia.

Lebih menarik perhatian apabila netizen turut membuat senarai nama yang disifatkan wajar menyertai program tersebut dan antara nama yang menjadi ‘sebutan’ ialah Imran Bard, Azfar Heri dan Kieda Crepe.

Gara-gara nama kerap kali ‘dipetik’ netizen untuk menyertai PLKN 3.0, Imran Bard tampil berkongsi gambar pengalamannya menyertai latihan ketenteraan menerusi Pasukan Kadet Bersatu Malaysia (PKBM) sewaktu di bangku sekolah.

Menurut Imran yang popular dengan video parodi ‘Gwenchana’, meskipun pernah menjalani latihan sedemikian, perwatakan lembut yang ada dalam dirinya masih tidak pudar.

“Eh! Terpalinglah yang suruh aku kawad tengah panas nak bagi aku keras.

“Aku ni juara kawad bersenjata ye!! Ever year pergi camping and training lembut jugak takdenye keras. Cuba kau jemur punai kau tengah panas tengok dia keras ke dia legam. Of course LEGAM so Takde kene mengena kan??,” kongsinya menerusi hantaran di X.

Eh! terpalinglah yang suruh aku kawad tengah panas nak bagi aku keras. Aku ni Juara kawad bersenjata ye!! everyear pergi camping and training lembut jugak takdenye keras. Cuba kau jemur punai kau tengah panas tengok dia keras ke dia legam. Ofc LEGAM so Takde kene mengena kan??. pic.twitter.com/17cpBlDegP

— Imran Bard (@imemerang) November 2, 2023

Bagaimanapun, Imran turut menyatakan tujuannya memuat naik gambar-gambar ketika menyertai latihan PKBM itu adalah sekadar hiburan semata susulan kecoh di media sosial isu berkaitan PLKN 3.0 yang akan diadakan tidak lama lagi.

“HAHAHAHAHAHAHAHA jangan bitter ye saya gurau,” seloroh Imran.

Menjengah di ruangan komen, rata-rata netizen terkejut melihat perkongsian gambar tersebut kerana tidak menyangka Imran yang disifatkan ‘sopan dan lembut’ pernah menyertai aktiviti yang bersifat ketenteraan.

“Tak sangka kennnnnnchaaaanaaaaaa masuk askar,” tulis netizen.

“Kita dah ada calon untuk Ketua Dorm Alpha guyssss untuk PLKN nanti,” seloroh seorang lagi warga net.

“Mantap siot, gwenchanaaaa pernah kawad bersenjata,” puji netizen.

Author

Diyana Rahip

View all posts

View all posts


Atlet Indonesia kecewa upacara penyampaian pingat guna lampu kereta

CYBERJAYA: Jumaat lalu telah berlangsungnya Sukan SEA ke-32 yang menyaksikan Kemboja dipilih menjadi tuan rumah bagi temasya sukan tahunan dan ia merupakan penampilan pertama negara tersebut menjadi penganjur dalam tempoh 64 tahun acara tersebut berlangsung.

Namun beberapa hari selepas acara penuh makna itu, penganjuran Sukan SEA di Kemboja mendapat kritikan daripada orang ramai khususnya petugas dan atlet yang menghadiri temasya sukan berprestij tersebut.

Ada pihak yang mendakwa Kemboja selaku tuan rumah gagal menjadi penganjur yang baik apabila fasiliti dan kelengkapan mereka dianggap tidak sesuai bagi acara sukan bertaraf antarabangsa.

Dakwaan tersebut bukanlah tuduhan secara melulu oleh pihak pelawat tetapi, berikutan baru-baru ini jawatankuasa Sukan SEA 2023 hanya menggunakan lampu kereta sebagai sumber pencahayaan ketika sesi penyampaian pingat.

Detik penyampaian pingat yang sepatutnya meriah buat atlet jalan kaki Indonesia, Hendro Yap bertukar suasana menjadi pilu walaupun dia meraih emas dengan catatan masa 1 jam 40 minit 42 saat.

Menerusi klip video berdurasi 17 saat yang dikongsi oleh akaun TikTok 15gagmy melihatkan lampu kereta berkenaan hanya menerangi ketiga-tiga pemenang pingat acara jalan kaki namun cahaya tersebut tidak mampu menampung keadaan sekeliling.

Susulan daripada kejadian itu, pihak Jawatankuasa Penganjur Sukan SEA Kemboja (CAMSOC) mengambil tindakan segera dengan memohon maaf kepada Indonesia.

Oleh: AIN JAPRI (Pelatih USM)

Author

Media Variasi

View all posts

View all posts


Polis siasat kes kanak-kanak dibiar main di balkoni tingkap kondominium

KUALA LUMPUR: Pihak polis menjalankan siasatan ke atas kejadian tular kanak-kanak dibiarkan bermain di balkoni tingkap di sebuah kondominium di Jalan Langkawi, Taman Setapak, Kuala Lumpur.

Ketua Polis Daerah Wangsa Maju, Superintenden Ashari Abu Samah berkata, pada Selasa sekitar jam 4 petang, pihaknya mengesan video tular kejadian itu berdurasi 10 saat dimuat naik di Facebook.

Menurutnya, tarikh dan masa kejadian tidak dapat dipastikan, namun satu laporan dibuat Pegawai Polis dari Bahagian (D11) Siasatan Jenayah Seksual, Wanita dan Kanak-Kanak, Jabatan Siasatan Jenayah (JSJ), Ibu Pejabat Polis Kontinjen (IPK) Kuala Lumpur.

“Bertindak atas maklumat, sepasukan polis dari Bahagian (D11) Siasatan Jenayah Seksual, Wanita dan Kanak-Kanak, JSJ, IPK Kuala Lumpur telah menjalankan siasatan.

“Hasil siasatan mendapati ketika kejadian ibu bapa mangsa berada di dalam rumah dan tidak menyedari kejadian berlaku,” katanya dalam kenyataan pada hari ini.

Kes disiasat di bawah Seksyen 31 (1) (a) Akta Kanak-Kanak (2001) dan jika sabit kesalahan, boleh didenda tidak melebihi RM20,000 atau dipenjarakan selama tempoh tidak melebihi 10 tahun atau kedua-duanya.

“Pihak polis menasihati ibu bapa agar tidak meninggalkan anak-anak kecil bersendirian tanpa pengawasan kerana perbuatan itu boleh dianggap sebagai satu kecuaian di bawah Akta Kanak-Kanak,” katanya lagi.

Pihak polis turut memohon kerjasama orang ramai yang mempunyai sebarang maklumat berkaitan kejadian untuk menyalurkannya ke IPD Wangsa Maju di talian 03-92899222 atau Hotline Polis Kuala lumpur di talian 03-21159999 atau mana-mana balai polis berhampiran.

Author

Faridah Amiratul

View all posts

View all posts


Celcom pertingkat kualiti rangkaian selaras aspirasi JENDELA

KUALA LUMPUR: Celcom Axiata Bhd (Celcom) akan terus mempertingkat kualiti liputan dan pengalaman rangkaian 4G selaras aspirasi Jalinan Digital Negara (JENDELA).

Wakil Kumpulan Strategi Celcom Nor Azman Sulaiman berkata, syarikat telekomunikasi itu komited meluaskan liputan, mengoptimumkan rangkaian dan menambah baik kualiti rangkaian sejak beroperasi 34 tahun lepas.

Katanya, selain itu Celcom juga sentiasa memperkenalkan teknologi, servis dan ciri-ciri baharu dalam perkhidmatannya untuk mengukuhkan kualiti pengalaman jalur lebar kepada pengguna.

“Misi kita untuk menambah baik rangkaian Celcom dari dulu sampai sekarang (dengan) meluaskan liputan itu adalah selaras dengan matlamat JENDELA itu sendiri,” katanya.

Beliau berkata demikian ketika menjadi tetamu pada Program Internet dan Anda yang disiarkan menerusi Facebook Bernama malam tadi.

Mengenai cabaran untuk perkhidmatan panggilan menerusi ‘Voice over Long-Term Evolution (VoLTE)’, Nor Azman berkata pengguna tidak dapat menggunakan perkhidmatan panggilan itu tanpa liputan 4G.

Katanya, oleh itu matlamat JENDELA dengan menambah baik liputan 4G membolehkan pelanggan menggunakan perkhidmatan data dan membuat panggilan menerusi VoLTE.  – BERNAMA


UNDIAN

Pasukan manakah akan menjuarai Piala Dunia FIFA Qatar 2022?

 Argentina
 Perancis

View Results

Author

Admin-MV

View all posts

View all posts


Bas ekspres ke Kelantan bas terbakar, 42 penumpang berjaya selamatkan diri

BENTONG: Seramai 42 penumpang sebuah bas ekspres melalui detik cemas apabila bas dinaiki mereka terbakar di Kilometer 52.5 Lebuh Raya Kuala Lumpur-Karak di sini, malam semalam.

Difahamkan semasa kejadian 11.53 malam itu bas berkenaan yang membawa 42 penumpang itu dalam perjalanan dari Kuala Lumpur ke Kota Bharu, Kelantan, lapor Kosmo.

Penolong Pengarah (Operasi) Jabatan Bomba dan Penyelamat Malaysia (JBPM) Pahang, Ismail Abdul Ghani berkata, bagaimanapun kejadian tidak melibatkan kemalangan jiwa dan kecederaan apabila kesemua 42 penumpang serta dua pemandu bas berjaya menyelamatkan diri.

“Bomba yang tiba di lokasi kejadian membuat operasi pemadaman menggunakan dua aliran hos salur bantu air tangki pam jentera bomba dan operasi tamat pada pukul 12.40 tengah malam.

“Kebakaran menyebabkan bas berkenaan terbakar 100 peratus tetapi tidak melibatkan mangsa,” katanya hari ini.

Author

Media Variasi

View all posts

View all posts


Dakwa terima suapan, pengarah bahagian fasiliti UA direman tujuh hari

MELAKA: Seorang pengarah bahagian pengurusan fasiliti sebuah universiti awam (UA) di sini direman tujuh hari atas dakwaan menerima suapan.

Lelaki berusia 50-an itu tiba dengan berpakaian lokap Suruhanjaya Pencegahan Rasuah Malaysia (SPRM) berwarna jingga di Mahkamah Majistret di sini kira-kira 9 pagi.

Perintah reman bermula hari ini hingga Isnin depan dikeluarkan Majistret Mazana Sinin, bagi membantu siasatan mengikut Seksyen 17(a) Akta SPRM 2009.

Semalam, Pengarah SPRM Melaka Mohd Shahril Che Saad dilaporkan berkata lelaki itu ditahan pada kira-kira 3 petang, ketika hadir memberi keterangan di pejabat SPRM.

Lelaki itu ditahan atas dakwaan menerima satu suapan harta alih iaitu sebuah kenderaan jenis Honda Accord 2.4 i-vtec yang dianggarkan bernilai RM174,500 daripada seorang pemilik syarikat kontraktor di Klang, Selangor sebagai dorongan untuk memperoleh tender terbuka bernilai RM1,654,350. – BERNAMA


Disiplin, pertahanan baik bantu Tok Gajah benam Gergasi Merah

KUANTAN: Disiplin dan pertahanan yang baik membolehkan Sri Pahang FC akhirnya mencatatkan kemenangan pertama skuad Tok Gajah selepas lima perlawanan terakhir dengan membenam Selangor FC 2-0 pada saingan Liga Super di Stadium Darul Makmur di sini, malam tadi.

Ketua Jurulatih interimnya Dollah Salleh berkata kemenangan itu yang membolehkan mereka mengutip tiga mata penuh, bukan hanya memberi kelegaan kepada dirinya, namun paling utama ia mampu menyuntik semangat baharu kepada anak buahnya untuk menghadapi perlawanan mendatang.

“Jika dibandingkan permainan Sri Pahang pada malam ini dengan perlawanan menentang Penang FC pada suku akhir Piala FA lalu, saya lihat aksi kita bertemu Penang FC adalah jauh lebih baik.

“Bagaimanapun, nasib lebih menyebelahi kita hari ini selain disiplin pemain dalam bertahan dapat menyekat kemaraan pasukan lawan dan membantu jentera serangan sekali gus membawa kemenangan,” katanya pada sidang media selepas tamat perlawanan malam tadi.

Pada perlawanan itu, dua gol Sri Pahang dijaringkan pada separuh masa pertama menerusi pemain import Steven Rodriguez pada minit ke-34 sebelum jaringan Abdul Malik Mat Ariff menewaskan penjaga gol lawan Samuel Somerville selang lima minit kemudian.

Dollah berkata strategi dan perancangan rapi juga dilakukan sebaiknya sebelum perlawanan bermula mengambil kira kekuatan Selangor FC di bahagian tengah, yang ternyata dipamerkan pasukan lawan apabila lebih menguasai perlawanan pada awal permainan.

“Saya boleh katakan hampir semua perancangan yang dibuat berjaya dilaksanakan pemain, walaupun ada masanya permainan kita menjadi kelam-kabut sehingga membolehkan lawan membawa bola dari bawah  ke tengah padang tanpa disekat,” katanya.

Sementara itu, pengendali Selangor FC Michael Feichtenbeiner berkata keputusan perlawanan mungkin berbeza jika anak buahnya mampu menterjemahkan semua peluang yang diperoleh kepada jaringan gol.

Peluang terbaik Selangor untuk menjaringkan gol hadir seawal minit ke-17 menerusi percubaan pemain tengah Aliff Haiqal Lokman Hakim Lau, namun sepakannya terkena palang gol.

“Pada babak kedua, saya cuba memberi keyakinan kepada pemain agar lebih bersemangat walaupun sudah ketinggalan… tetapi ia belum cukup untuk membawa perubahan dan kami terpaksa akur dengan keputusan ini,” katanya.  – BERNAMA


Penjara berusia lebih 100 tahun antara yang akan ditambah baik – Saifuddin Nasution

KAJANG: Beberapa penjara termasuk yang berusia lebih 100 tahun akan ditambah baik bagi menjadikan ia lebih kondusif buat pesalah dan kakitangan Jabatan Penjara.

Menteri Dalam Negeri, Datuk Seri Saifuddin Nasution Ismail berkata, antara yang sudah dikenal pasti untuk tujuan itu ialah Penjara Alor Setar di Kedah, Penjara Pulau Pinang, Pusat Koreksional Kamunting di Perak dan Penjara Pengkalan Chepa di Kelantan.

“Usaha ini dibuat kerana kami sedaya upaya tidak mahu membina penjara baharu sebab mahu kurangkan kadar jenayah dan sabitan. Hasrat ini juga dibuat untuk mewujudkan penjara yang lebih manusiawi untuk didiami,” katanya selepas mengadakan lawatan rasmi bersama Timbalannya, Datuk Seri Dr Shamsul Anuar Nasarah ke Ibu Pejabat Jabatan Penjara Malaysia di sini hari ini.

Beliau juga berkata, Kementerian Dalam Negeri (KDN) akan menambah bilangan petugas Jabatan Penjara yang memerlukan 1,300 pegawai dan anggota beruniform dan 180 kakitangan awam serta menyegerakan pengisian kekosongan perjawatan itu.

Katanya, beliau sudah berbincang dengan Ketua Setiausaha KDN, Datuk Seri Wan Ahmad Dahlan Abdul Aziz dan Ketua Pengarah Penjara, Datuk Nordin Muhamad untuk menjadi pemudah cara proses pengambilan serta pelantikan oleh Suruhanjaya Perkhidmatan Awam dan Jabatan Perkhidmatan Awam.

Pada masa sama, Saifuddin Nasution berkata, KDN juga berhasrat mengubah persepsi masyarakat yang selama ini mengenali penjara sebagai pusat hukuman kepada pusat koreksional.

Beliau berkata, usaha itu akan dilakukan menerusi Program Koreksional Komuniti seperti parol dan Pelepasan Banduan Secara Lesen (PBSL) selaras dengan Seksyen 43 Akta Penjara 1995.

“Kami menyasarkan program ini kepada 18,500 banduan yang sedang menjalani hukuman penjara kurang daripada tiga tahun, yang dianggap tidak melakukan kesalahan serius.

“Kalau tengok kepada statistik kejayaan Program Koreksional sebelum ini, ia ternyata membantu mengurangkan kes berulang iaitu satu daripada 800 kes banduan yang kembali ke penjara selepas dibebaskan,” katanya.

Justeru, Saifuddin Nasution berkata perbincangan mengenai hasrat menjadikan Program Koreksional sebagai keutamaan Jabatan Penjara sudah dibuat termasuk kerjasama dengan 283 syarikat yang bersedia menerima kumpulan banduan itu bekerja. – BERNAMA


Umpan dadah sebelum pukul, rogol depan kekasih

AMPANG JAYA: Sepasang kekasih warga tempatan dicekup selepas tindakan suspek lelaki merogol dan mencederakan seorang wanita tempatan di sebuah rumah di Jalan Pandan Indah 1/23, Pandan Indah, Isnin lalu.

Dalam kejadian kira-kira pukul 12 tengah hari itu, mangsa berusia 34 tahun telah berkenalan dengan suspek lelaki di perhentian bas di kawasan Pandan Kapital, di sini.

Ketua Polis Daerah Amang Jaya, Asisten Komisioner, Mohd Azam Ismail berkata, suspek telah mengajak mangsa mengikutinya dengan menaiki motosikal ke sebuah rumah di Pandan Indah untuk menagih dadah, lapor Kosmo!.

“Semasa berada di rumah tersebut, suspek telah bertindak memukul pengadu di bahagian badan, kepala dan muka sebelum merogol pengadu sambil disaksikan oleh seorang lagi suspek yang disyaki teman wanitanya,” jelasnya dalam kenyataan, hari ini.

Menurut Azam, sepasukan polis dari Bahagian Siasatan Jenayah Daerah (BSJD) Ampang Jaya telah menahan kedua-dua suspek di sebuah bilik hotel di kawasan Batu Caves, semalam kira-kira pukul 6.20 petang.

“Suspek pertama, lelaki berusia 49 tahun mempunyai 29 rekod jenayah dan suspek kedua, wanita berusia 39 tahun mempunyai sembilan rekod lampau dadah.

“Ujian air kencing yang dijalankan ke atas kedua-dua suspek didapati positif jenis amphetamine dan methamphetamine,” ujarnya.

Katanya, suspek pertama ditahan reman selama tujuh hari bermula hari ini Rabu depan, manakala suspek kedua selama empat hari bermula hari ini sehingga Isnin.

Kes disiasat di bawah Seksyen 376 Kanun Keseksaan kerana merogol serta Seksyen 324 Kanun Keseksaan kerana dengan sengaja menyebabkan kecederaan menggunakan senjata.

Author

Media Variasi

View all posts

View all posts


Mahkamah batal kemenangan Che Alias di Parlimen Kemaman

KUALA TERENGGANU: Mahkamah Pilihan Raya di sini, hari ini, membatalkan kemenangan Ahli Parlimen Kemaman, Che Alias Hamid yang mewakili Perikatan Nasional (PN) pada Pilihan Raya Umum Ke-15 (PRU15) lalu.

Hakim Mahkamah Pilihan Raya, Datuk Anselm Charles Fernandis membenarkan petisyen pilihan raya yang difailkan oleh pempestiyen, Wan Mohamad Hisham Wan Abdul.

Keputusan dibuat Charles Fernandis yang juga merupakan Hakim Mahkamah Tinggi Melaka selepas pihak pempestiyen berjaya membuktikan wujudnya unsur rasuah ketika kempen PRU15.

Mahkamah turut memerintahkan pihak responden membayar kos sebanyak RM30,000 kepada pihak pempestiyen.

Pempestisyen diwakili, Datuk Mohd. Hafarizam Harun, Amin Othma dan Norhazira Abu Hayan manakala Che Alias pula diwakili Wan Rohimi Wan Daud dan Saifuddin Othman.

Bagaimanapun mahkamah bersetuju untuk menangguhkan pemakluman kepada Suruhanjaya Pilihan Raya (SPR) bersabit keputusan mahkamah hari ini sehingga 3 Oktober depan sementara menunggu tindakan atau rayuan daripada pihak responden.

Sementara itu, Mohd. Hafarizam ketika ditemui pemberita selepas prosiding itu berkata, hakim telah memanggil peguam utama kedua-dua belah pihak dan memaklumkan beliau tidak akan memberi apa-apa penangguhan sehingga 3 Oktober ini.

“Cuma hakim akan melewatkan pemakluman kepada Suruhanjaya Pilihan Raya (SPR) selewatnya 3 Oktober ini tentang keputusan beliau pada hari ini.

“Jika sehingga 3 Oktober tiada permohonan untuk tangguh keputusan atau tiada rayuan (terhadap keputusan mahkamah hari ini), hakim akan maklum keputusan hari ini kepada SPR pada 3 Oktober ini,” katanya.

Dalam pada itu, Wan Rohimi pula memberitahu, pihaknya akan mengadakan berbincang dengan pengurusan parti berhubungan tindakan yang bakal diambil selepas ini sama ada mengemukakan rayuan atau sebaliknya.

Katanya, sebarang tindakan yang bakal diambil termasuk proses mengemukakan rayuan terhadap keputusan mahkamah itu akan diputuskan selepas ini.

Pada 3 Januari lalu, Pengerusi Badan Perhubungan UMNO Negeri, Datuk Seri Ahmad Said memberitahu, pihaknya memfailkan petisyen memohon mahkamah membatalkan keputusan PRU15 melibatkan Parlimen Marang, Kemaman dan Kuala Terengganu.

Menurut Ahmad, petisyen itu difailkan di Mahkamah Tinggi Kuala Terengganu kerana didakwa berlakunya pengagihan wang secara berleluasa di ketiga-tiga kawasan itu.

Bagaimanapun, pada 12 Februari, Mahkamah Pilihan Raya Terengganu menolak petisyen tersebut dan mengekalkan kemenangan Che Alias.

Hakim Datuk Mohamad Abazafree Mohd. Abas membuat keputusan tersebut selepas bersetuju bantahan awal responden Ahli Parlimen Kemaman terhadap petisyen keputusan bagi Parlimen tersebut.

Namun, pada 2 Mei lalu, Mahkamah Persekutuan memerintahkan petisyen pilihan raya yang difailkan untuk mencabar keputusan PRU15 bagi Parlimen Kemaman dikembalikan ke Mahkamah Tinggi untuk perbicaraan penuh.

Dalam PRU15, Che Alias memenangi kerusi Parlimen Kemaman selepas memperoleh sebanyak 65,714 undi menewaskan Ahmad yang mendapat undi sebanyak 38,535 dengan majoriti 27,179 undi.

Dua lagi calon yang bertanding di Parlimen itu, Rosli Ab. Ghani (Pejuang) dan Hasuni Sudin (Pakatan Harapan) masing- masing mendapat undi sebanyak 506 dan 8,340 undi. – UTUSAN

Author

Media Variasi

View all posts

View all posts


Pelajar sekolah antara ditahan bantu siasatan penemuan dadah lebih RM1.4 juta

KOTA BHARU: Seorang pelajar tingkatan empat antara empat lelaki ditahan polis bagi membantu siasatan kes penemuan ketamin seberat 25.5 kilogram bernilai lebih RM1.4 juta di Kampung Laloh, Kuala Krai, Jumaat lepas.

Ketua Polis Kelantan, Datuk Muhamad Zaki Harun berkata, rampasan dilakukan susulan pihaknya menerima laporan daripada penguat kuasa Jabatan Pengangkutan Jalan yang ternampak kereta jenis Perodua Myvi berhenti secara tergesa-gesa sejauh 200 meter dari sekatan jalan raya yang dilakukan di kampung itu.

“Pemandu dan penumpang kereta itu bertindak melarikan diri manakala pemeriksaan pada but kenderaan yang ditinggalkan itu menemukan 26 peket plastik lut sinar disyaki dadah yang diletakkan di dalam dua guni putih dan satu beg pakaian plastik beroda warna hitam ,” katanya pada sidang media di sini hari ini.

Muhamad Zaki berkata, susulan itu, pihaknya melakukan empat serbuan pada hari sama hingga semalam dan menahan keempat-empat lelaki itu yang berusia 16 hingga 30 tahun di Pasir Mas.

Beliau berkata, mereka direman hingga 13 Jan ini bagi siasatan mengikut Seksyen 39B Akta Dadah Berbahaya 1952 dan pihaknya percaya kes itu mempunyai kaitan dengan sindiket pengedaran dadah antarabangsa kerana dadah terbabit diperoleh dari Thailand untuk pasaran Kuala Lumpur.

Dalam kes lain, Muhamad Zaki berkata, pihaknya turut menahan dua pemandu lori berusia 28 tahun di Kampung Batu 6, Batu Melintang, Jeli, semalam kerana disyaki menyeludup daun ketum bernilai RM20,000.

“Taktik licik penyeludupan daun ketum menggunakan lori tangki simen bagi mengaburi mata pihak berkuasa berjaya dibongkar apabila pemeriksaan lanjut pada lori menjumpai 2,000 kilogram daun ketum yang dibawa masuk dari negeri utara untuk pasaran Kelantan,” katanya.

Beliau berkata, kedua-dua lelaki itu yang mempunyai rekod lampau berkaitan dadah dan positif terhadap dadah jenis Benzo kini direman empat hari untuk siasatan mengikut Seksyen 30 (3) Akta Racun 1952. – BERNAMA


KPM umum 10 prakarsa termasuk Program Cuti-Cuti Cikgu sempena Hari Guru 2023

MELAKA: Kementerian Pendidikan (KPM) mengumumkan 10 prakarsa atau inisiatif bagi memperkasa kebajikan dan mengurangkan beban tugas guru termasuk Program Cuti-Cuti Cikgu sempena sambutan Hari Guru Peringkat Kebangsaan ke-52 tahun ini.

Menterinya, Fadhlina Sidek berkata, inisiatif berkenaan juga bertujuan mengurangkan kos sara hidup, merancakkan ekonomi negara dan meningkatkan kesejahteraan rakyat selaras dengan tema sambutan berkenaan iaitu ‘Guru Insani Pemangkin Generasi MADANI’.

Beliau berkata, antara inisiatif berkenaan ialah menyediakan peluang merehatkan minda melalui Program Cuti-Cuti Cikgu mampu milik dengan kerjasama kerjasama rakan strategik KPM.

“Program ini ditawarkan melalui potongan harga tiket penerbangan, penginapan, pengangkutan darat serta taman tema dengan kerjasama Kementerian Pelancongan, Seni dan Budaya (Tourism Malaysia), Kementerian Pengangkutan Malaysia, Airasia, Traveloka dan Bank Rakyat.

“Selain menghargai sumbangan guru menerusi peluang pakej percutian menarik, inisiatif ini turut dapat mempromosikan destinasi pelancongan dan merancakkan ekonomi negara,” katanya ketika berucap pada majlis pelancaran sambutan itu di Pusat Dagangan Antarabangsa Melaka (MITC) Ayer Keroh hari ini.

Majlis pelancaran itu disempurnakan Perdana Menteri, Datuk Seri Anwar Ibrahim dan turut dihadiri Ketua Menteri Melaka, Datuk Seri Ab Rauf Yusoh dan Timbalan Menteri Pendidikan, Lim Hui Ying.

Fadhlina berkata, inisiatif lain ialah KPM bersama Suruhanjaya Perkhidmatan Pendidikan (SPP) akan terus memperkasa pengurusan pengambilan pegawai perkhidmatan pendidikan khususnya bagi mengatasi isu kekosongan guru dalam mata pelajaran kritikal.

“KPM telah memperkasakan kaedah yang lebih strategik dalam urusan pengambilan guru baharu termasuklah mempertingkat sinergi dan kerjasama strategik dengan Pihak Berkuasa Melantik serta agensi pusat yang berkaitan seperti SPP, Jabatan Perkhidmatan Awam dan Kementerian Kewangan.

“Beberapa kaedah dan pendekatan strategik telah dipersetujui dan akan dilaksanakan termasuk peluasan kluster mata pelajaran bagi membolehkan lebih ramai calon berpotensi dilantik sebagai guru,” katanya.

Beliau berkata selain itu, pengambilan juga diperluaskan dalam kalangan graduan berpotensi tinggi dari universiti swasta dan universiti luar negara bagi mata pelajaran kritikal dan sukar mendapat calon dari Universiti Awam seperti Bahasa Inggeris, Bahasa Melayu, Rekabentuk dan Teknologi dan Pendidikan Islam.

Katanya, inisiatif lain ialah kebenaran dan kelonggaran pemakaian baju korporat rasmi KPM kepada semua guru institusi pendidikan bawah kementerian itu bagi memberi keselesaan semasa menjalankan tugas harian termasuk aktiviti pengajaran dan pembelajaran (PdP) di dalam dan di luar bilik darjah serta aktiviti kokurikulum.

Fadhlina berkata selain itu, KPM menetapkan agar sambutan Hari Guru tahunan mulai tahun ini disambut di peringkat kebangsaan dan sekolah sahaja dan sebarang kutipan sumbangan daripada guru bagi tujuan majlis tersebut dimansuhkan.

Beliau berkata, prakarsa lain pula membabitkan peluasan sekolah Komprehensif K9 dengan penambahan 10 buah sekolah lagi dalam usaha mengatasi isu keciciran murid khususnya di kawasan pedalaman dan Orang Asli.

“Sehingga kini, terdapat 12 buah program Sekolah K9 yang sedang beroperasi di seluruh negara dan KPM telah memutuskan peluasan pengoperasian Sekolah K9 di Sekolah Kebangsaan (SK) Pulau Beluru di Tumpat, Kelantan  mulai Jun 2023 dengan melibatkan murid arus perdana dan Murid Berkeperluan Pendidikan Khas (MPBK),” katanya.

Inisiatif lain ialah berkaitan lawatan sekolah pada hari persekolahan, perluasan Sekolah Bimbingan Jalinan Kasih (SBJK) ke negeri Sabah, mempertingkat peranan kumpulan Guru Insani Malaysia, mempertingkat peranan Yayasan Guru Tun Hussein Onn (YGTHO) dan penambahbaikan Standard Guru Malaysia 2.0. – BERNAMA


Dr Wincci umum buat ‘comeback’ dunia seni tahun depan

SUBANG JAYA: Mantan Ratu Cantik Malaysia, Dr Soo Wincci mengesahkan beliau akan kembali bergiat aktif dalam dunia seni, tahun depan selepas ‘menyepikan diri’ beberapa tahun kebelakangan ini.

Penyanyi, pelakon dan pengacara itu berkata, tahun hadapan akan menjadi tempoh paling sibuk baginya kerana perlu memenuhi tuntutan beberapa slot drama dan menghasilkan lagu baharu dan pada masa yang sama berkhidmat sebagai pendidik.

“Saya akan menjadi juri dalam program Astro akan datang, selain sebagai produser sebuah filem.

“Saya juga akan membawa watak dalam pelbagai drama dan masih akan menghasilkan lagu.

“Jadi, ‘next year will be my comeback year’ (tahun depan saya akan kembali aktif dalam bidang seni),” katanya mengumumkan perkara itu selepas berkongsi perkembangan terbaharunya dalam bidang seni dengan pihak media, malam tadi.

Terdahulu, Wincci menerima Anugerah Best Intelligent Figure pada Majlis Perasmian Tokoh Pintar Terbaik 2022 anjuran Majlis Tindakan Pengguna Negara (MTPN) dengan kerjasama Kementerian Sumber Manusia (KSM) dan China Press, yang berlangsung di sebuah hotel, di sini.

Turut hadir, Presiden MTPN, Datuk Paduka Dr Kevy Yeo dan barisan anggota MTPN; Pengarah Bahagian Khidmat Pengurusan Jabatan Keselamatan dan Kesihatan KSM, Abdul Razak Junaidi; Ketua Penolong Pengarah Bahagian Khidmat Pengurusan Jabatan Perkhidmatan Awam Putrajaya, Muazam Mokhtar; dan Pengarah Jabatan Pendaftaran Pertubuhan (RoS) Selangor, Nurul Azhar Husin.

Wincci yang cukup dikenali sebagai seorang mempunyai semangat juang tinggi, beliau tidak pernah duduk berdiam, sebaliknya menyibukkan diri sehingga tidak menang tangan memenuhi tuntutan jadual.

Wincci berkata, sejak bergelar pendidik, dia kurang muncul di kaca televisyen (TV) berikutan rutin jadual hariannya kini sangat padat dengan program.pendidikan berbanding sebagai pelajar ijazah doktor falsafah (PhD) sebelum itu.

“Anda tak nampak saya di kaca TV sebab saya sibuk mengajar di Kementerian Pendidikan, berkhidmat dengan Universiti Teknologi MARA (UiTM).

“Jadual saya memang padat. Jika dulu tak ada masa untuk tidur sebab PhD, sekarang langsung tak ada sebab kena berkhidmat bukan sahaja di kaca TV, terapi program pendidikan juga,” kata pemegang sekurang-kurangnya tiga ijazah dan satu PhD itu.

Untuk rekod, mantan peserta program Masterchef Selebriti Malaysia itu pernah mencipta sejarah Malaysia Book Of Records menerusi pengiktirafan Miss World Malaysia Pertama Lulus PhD.

Author

Tun Puteh Wanti

View all posts

View all posts


Kontraktor didenda RM30,000 guna penyata akaun bank palsu mohon tender

ALOR SETAR: Seorang kontraktor didenda RM30,000 oleh Mahkamah Sesyen di sini hari ini, selepas mengaku bersalah atas pertuduhan menggunakan penyata akaun bank palsu bagi mendapatkan tender pembersihan awam, empat tahun lepas.

Hakim Rohatul Akmar Abdullah turut memerintahkan tertuduh, Ronie Maharudin, 46, membayar denda itu serta-merta tanpa ansuran dan sekiranya gagal melunaskan denda berkenaan, tertuduh perlu menjalani hukuman penjara selama tempoh setahun.

Ronie didakwa menggunakan suatu dokumen sebagai tulen iaitu penyata akaun CIMB Islamic Bank Berhad milik Kembar Mega Enterprise bagi bulan Oktober, November dan Disember 2018 dalam permohonan tender berkenaan.

Dia dituduh mempunyai sebab untuk mempercayai yang dokumen itu adalah palsu dan dituduh melakukan perbuatan tersebut di Pejabat E-Idaman Sdn Bhd, No.163 & 164 Bandar Baru Stargate Jalan BSG 4, Lebuhraya Sultanah Bahiyah di sini pada 22 Feb 2019.

Ronie didakwa mengikut Seksyen 471 Kanun Keseksaan dan boleh dihukum mengikut Seksyen 465 kanun sama, yang memperuntukkan hukuman penjara maksimum dua tahun atau denda atau kedua-duanya sekali jika sabit kesalahan.

Terdahulu, Ronie dalam rayuan yang diwakili peguam Datuk Hanif Hassan memohon supaya dikenakan hukuman ringan iaitu denda yang rendah tanpa penjara memandangkan perniagaan anak guamnya merudum sejak setahun lalu di samping keadaan ekonomi tidak menentu selepas pascapandemik.

Dia juga mempunyai tiga anak yang masih belajar berumur 15 hingga 21 tahun serta perlu menjaga kedua ibu bapanya yang telah tua.

Bagaimanapun, Timbalan Pendakwa Raya SPRM, Rehab Abdul Shukur yang mengendalikan kes itu memohon mahkamah memberikan hukuman setimpal yang berbentuk pengajaran kepada tertuduh supaya dapat memberikan teladan kepada masyarakat.

Tertuduh kemudian membayar denda itu.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


BN, PH Kedah jangka pembahagian kerusi DUN selesai selepas Aidilfitri

SUNGAI PETANI: Barisan Nasional (BN) dan Pakatan Harapan (PH) Kedah dijangka menyelesaikan pembahagian kerusi Dewan Undangan Negeri (DUN) di negeri itu bagi menghadapi Pilihan Raya Negeri (PRN) akan datang selepas sambutan Aidilfitri.

Pengerusi Badan Perhubungan UMNO Kedah, Datuk Seri Mahdzir Khalid berkata, sesi suai kenal diadakan dalam kalangan pimpinan BN dan PH di peringkat bahagian dengan semua pimpinan parti komponen dari kedua-dua gabungan itu duduk semeja melihat persediaan dilakukan.

“Kita kena kenal pasti bagaimana nak buat di sesuatu kawasan atau bahagian itu dan kemudian bila kita selesai bab pembahagian kerusi dan sudah buat keputusan siapa bertanding di mana, selepas itu kita tentukanlah cara nak buat kerja,” katanya pada sidang media di sini, semalam.

Terdahulu, beliau menghadiri majlis Sidang Meja Bulat Perpaduan 2023 yang dihadiri pimpinan BN dan PH peringkat negeri dan bahagian bertujuan bersuai kenal dalam kalangan pemimpin kedua-dua gabungan itu di pelbagai peringkat serta mengukuhkan kerjasama menjelang PRN nanti.

Sementara itu, Pengerusi PH Kedah, Datuk Mahfuz Omar berkata, pihaknya berharap pembahagian kerusi itu dapat diselesaikan sebelum Konvensyen Perpaduan peringkat Kedah yang akan diadakan pada 20 Mei ini.

Beliau berkata, selepas sesi meja bulat yang diadakan semalam, BN dan PH akan membentuk Majlis Pimpinan Perpaduan di peringkat Parlimen atau bahagian bagi menentukan gerak kerja bagi menghadapi PRN itu.

Mahfuz berkata, selepas selesai soal pembahagian kerusi, BN dan PH akan menentukan calon Menteri Besar untuk dijadikan sebagai poster boy bagi menghadapi calon Perikatan Nasional (PN).

“Kita akan bincangkan selepas ini siapa calon MB, yang pasti bukan saya, kita tak bincang (calon Menteri Besar) lagi sebab kita nak selesaikan dahulu (pembahagian) kerusi. Selepas itu insya-Allah kita akan tentukan, tapi yang penting calon MB kita daripada gabungan perpaduan,” katanya. – BERNAMA


Pelaksanaan 5G kekal seperti yang dirancang – Annuar

SHAH ALAM: Kerajaan akan memastikan pelaksanaan 5G di Malaysia berjalan mengikut rancangan walaupun dua pengendali rangkaian mudah alih (MNO) mengambil keputusan untuk tidak mengambil kepentingan dalam Digital Nasional Bhd (DNB).

Menteri Komunikasi dan Multimedia Tan Sri Annuar Musa berkata susulan penarikan dua syarikat tersebut rundingan dengan empat lagi MNO akan diteruskan dan dijangka selesai dalam tempoh dua minggu lagi kerana akan membabitkan pengubahsuaian dalam dokumen perjanjian yang akan ditandatangani.

“Dua MNO buat keputusan untuk tidak menyertai maka kita tidak memaksa (mereka), dan kita akan teruskan dengan yang setuju yang iaitu empat syarikat telco cuma ia sedikit menjejaskan proses menandatangani perjanjian kerana dalam dokumen kerajaan dan Kabinet memutuskan majoriti adalalah pihak swasta sedangkan empat syarikat tadi tidak cukup 50 peratus (pegangan),” katanya pada sidang media selepas pelancaran Jualan Murah Keluarga Malaysia@De Dagang di sini hari ini.

“Setiap syarikat juga kena kembali kepada Lembaga Pengarah kerana mereka bagi kelulusan berdasarkan lebih 11 peratus langganan, jadi kalau kita tawarkan lebih sampai 15 hingga 16 peratus mereka kena balik semua kepada Lembaga Pengarah, tak boleh jawab ya terus. Jadi kita terpaksa bagi masa,” katanya.

Dalam masa yang sama katanya sebagaimana yang disebut Menteri Kewangan Tengku Datuk Seri Zafrul Tengku Abdul Aziz, tawaran turut terbuka kepada pemain industri lain yang berminat memperoleh kepentingan di DNB.

“Yang penting ialah pelaksanaan (roll-out) 5G mesti kekal lancar bagi memenuhi keutamaan untuk mencapai 80 peratus liputan 5G di kawasan berpenduduk menjelang 2024.

Annuar berkata jika perkara tersebut dapat diselesaikan dalam tempoh seminggu atau dua minggu ini, syarikat-syarikat yang terkait boleh menawarkan perkhidmatan 5G bagi kawasan yang telah siap prasarananya tanpa perlu bertangguh.

“Kementerian kekalkan garis masa perancangan sedia ada yakni roll-out seboleh-bolehnya pada bulan ini, walaupun kemungkinan rundingan kalau sampai akhir September, maka awal Oktober kena ada roll-out.

“Saya tidak mahu bertangguh dan tidak mahu kerana satu dua syarikat mengubah pendirian rancangan kerajaan nak roll-out 5G tergendala, jadi kita perlu berjalan dengan lancar,” katanya.

Difahamkan, Maxis Bhd dan U Mobile Sdn Bhd tidak bercadang untuk mengambil kepentingan dalam DNB. Empat MNO iaitu Celcom Axiata Bhd, Digi.com Bhd, YTL Communications Sdn Bhd (YES) dan Telekom Malaysia Bhd (TM) masih tetap dengan keputusan masing-masing untuk melanggan saham DNB.

Mengenai isu kerugian yang direkodkan Dewan Bandaraya Kuala Lumpur (DBKL) sebanyak RM700,000 ekoran pokok hiasan yang rosak pada sambutan Hari Kebangsaan 2022 pada Rabu, Annuar berkata perkara itu terjadi berikutan bilangan pengunjung luar biasa membanjiri Dataran Merdeka dan Jalan Raja Laut bagi menyaksikan perarakan tersebut.

“Cuma untuk panduan masa akan datang, bila ada program beramai-ramai, kita semua ambil tanggungjawab, kita jaga. Harta kerajaan tu harta kitalah,” katanya.” — BERNAMA


Didakwa rogol remaja bawah umur, inspektor mengaku tak bersalah

SUNGAI PETANI: Inspektor polis, Mohd Maliki Azmi mengaku tidak bersalah atas empat pertuduhan merogol dan melakukan amang seksual ke atas seorang remaja bawah umur.

Pengakuan itu dibuat tertuduh selepas pertuduhannya dibacakan di hadapan Hakim Roslan Hamid di Mahkamah Sesyen, Sungai Petani pada Khamis.

Mohd Maliki didakwa merogol seorang remaja perempuan berusia 16 tahun pada jam 6.30 petang 28 Disember tahun lalu di dalam bilik pegawai penyiasat jenayah di Ibu Pejabat Polis Daerah (IPD) Yan.

Tertuduh didakwa mengikut Seksyen 376(2)(f) Kanun Keseksaan; Seksyen 14(a), Seksyen 14(c) dan Seksyen 15(a)(ii) Kesalahan Seksual Kanak-Kanak 2017 (Akta 792) dibaca bersama Seksyen 16(1) akta sama.

Dia boleh dihukum penjara sehingga 20 tahun dan juga sebat jika didapati bersalah atas semua pertuduhan.

Kes dikendalikan Timbalan Pendakwa Raya, Hizween Azleena Othman Kamal, Zulfadzly Hassan dan Nurul Natasha Rizal manakala tertuduh tidak diwakili peguam.

Mohd Maliki memohon mahkamah mengurangkan jaminan atas alasan dia tiada pendapatan berikutan akan digantung tugas selepas kes itu, mempunyai isteri serta ibu bapa untuk ditanggung selain mempunyai hutang yang semakin meningkat.

Mahkamah menetapkan jaminan berjumlah RM25,000 bagi semua pertuduhan selain syarat tambahan iaitu tidak mengganggu mangsa dan menyerahkan pasport kepada mahkamah.

Mahkamah juga menetapkan tarikh sebutan semula kes tersebut ialah pada 6 Februari.

Author

Faridah Amiratul

View all posts

View all posts


71 peratus permohonan PerantiSiswa di Kelantan telah diluluskan – Noraini

KOTA BHARU: Seramai 14,253 permohonan kemudahan peranti di bawah Program PerantiSiswa Keluarga Malaysia pelajar institusi pendidikan tinggi (IPT) di Kelantan telah diluluskan setakat Rabu (26 Oktober), kata Menteri Pengajian Tinggi, Datuk Seri Dr Noraini Ahmad.

Beliau berkata, jumlah tersebut mewakili 71 peratus daripada 20,080 permohonan pelajar daripada universiti awam, politeknik, kolej komuniti dan institusi pengajian tinggi swasta (IPTS) yang diterima di Kelantan.

“Pengagihan PerantiSiswa di IPT kini sedang giat dijalankan bagi permohonan yang telah diluluskan.

“Saya telah meminta supaya proses kelulusan dan pengagihan ini dibuat pada kadar sesegera yang mungkin kerana tidak mahu anak-anak menunggu lama untuk mendapatkan peranti ini,” katanya.

Beliau berkata demikian dalam ucapan Program KPT Prihatin dan Majlis Penyerahan PerantiSiswa Keluarga Malaysia di Universiti Malaysia Kelantan (UMK) Kampus Kota, Pengkalan Chepa, di sini hari ini.

Pada majlis tersebut Noraini menyerahkan PerantiSiswa kepada 40 penerima yang mewakili pelajar-pelajar dari Universiti Awam dan IPTS Kelantan.

Turut hadir, Menteri Komunikasi dan Multimedia, Tan Sri Annuar Musa dan Naib Canselor UMK Prof Dr Razli Che Razak. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


TH jangka bantuan kewangan haji meningkat RM500 juta pada 2024

KUALA LUMPUR: Lembaga Tabung Haji (TH) menjangka jumlah Bantuan Kewangan Haji akan meningkat kepada hampir RM500 juta pada 2024 sekiranya kos bayaran menunaikan ibadah haji tidak disemak.

Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar berkata, perkara itu akan memberi kesan kepada TH yang perlu memberikan agihan keuntungan berpatutan kepada pendepositnya.

“Saban tahun, TH berdepan dengan pelbagai cabaran dalam pengurusan haji termasuklah kenaikan kos menunaikan ibadat haji yang di luar kawalan TH di mana ia memberi kesan terhadap kemampanan kewangan institusi ini serta cabaran untuk mengekalkan tahap perkhidmatan terbaik.

“Bagaimanapun, TH akan meneruskan Bantuan Kewangan Haji bagi membantu jemaah haji muassasah yang menunaikan haji buat pertama kali dan kurang pendapatan untuk meringankan bebanan kewangan mereka,” katanya pada Waktu Pertanyaan-Pertanyaan Menteri di Dewan Rakyat hari ini.

Beliau menjawab soalan Datuk Ahamad Saad@Yahaya (PN-Pokok Sena) yang ingin tahu asas pertimbangan kerajaan meletakkan kos perbelanjaan jemaah haji berdasarkan kategori pendapatan B40, M40 dan T20.

Menjelas lanjut, Mohd Na’im berkata, walaupun boleh menerima Bantuan Kewangan Haji, bakal haji kumpulan B40 dan M40 diberikan peluang untuk secara sukarela membayar lebih daripada kadar ditetapkan, meskipun mungkin tidak dapat membayar sepenuhnya kos haji.

Bagi musim haji 1444 Hijrah, kos haji adalah RM30,850 untuk setiap jemaah muassasah Malaysia iaitu peningkatan lapan peratus berbanding RM28,632 tahun lepas (1443 Hijrah) dan sejak 2001 hingga 2022, sebanyak RM2.2 bilion telah dibelanjakan bagi Bantuan Kewangan Haji.

Menurut Naim, TH sentiasa bekerjasama dengan beberapa agensi kerajaan untuk menyemak silang maklumat bakal haji dengan pangkalan data sedia ada berkaitan pendapatan mereka.

Katanya kadar bayaran haji yang bersasar adalah mengambil kira tahap kewangan individu bakal haji dan bukan pendapatan isi rumahnya.

Menjawab soalan tambahan Datuk Mohd Isam Mohd Isa (BN-Tampin) mengenai cadangan mewujudkan tabung wakaf haji bagi memberi bantuan kewangan sama rata kepada jemaah, Mohd Na’im berkata, perkara itu boleh dipertimbangkan dengan menilai keberkesanannya pada masa hadapan. – BERNAMA


Klopp bengang Trent mungkin gagal ke Piala Dunia

Oleh: WAHYUDIN AL-BALINGI

TRENT Alexander-Arnold dipercayai tidak berada dalam skuad England untuk Piala Dunia 2022. Pengurus Liverpool, Juergen Klopp bengang apabila ditanya mengenai kemungkinan ini.

Alexander-Arnold telah diketepikan daripada skuad England dalam lima perlawanan terakhir. Dia kali terakhir diberi kepercayaan untuk bermain oleh Gareth Southgate menentang Hungary pada April.

Dia kehilangan daya saing dengan beberapa pemain, memandangkan England miliki ramai pemain dalam bahagian pertahanan kanan. Southgate dijangka membawa masuk Kieran Trippier, Kyle Walker dan Reece James untuk posisi itu.

Alexander-Arnold sendiri menjadi tumpuan kerana persembahannya di peringkat kelab juga tidak meyakinkan. Aspek pertahanannya sudah banyak kali dipersoalkan, salah satunya kerana dia sering dianggap lewat menghidu bahaya apabila berlaku pertukaran penguasaan bola.

Pengurus Liverpool, Juergen Klopp ditanya mengenai kemungkinan Alexander-Arnold diketepikan daripada skuad England dan menjawab dengan nada tinggi.

“Anda benar-benar mahu membuka perbualan ini? Saya serius, anda adalah wartawan British dan kami tidak boleh membincangkan pemilihan skuad sehingga Piala Dunia bermula, ini adalah salah satu sebab mengapa anda membuat cerita besar-besaran daripada perkara seperti ini.

“Jika anda bertanya pendapat jujur saya, anda pasti akan menjadi tajuk utama. Ia membantu Jerman, mungkin, ia tidak membantu England. Saya tertanya-tanya mengapa kami melakukannya.

“Seorang pengurus memilih pemain, atau tidak, yang pasti saya akan putuskan secara berbeza. Tetapi saya tidak bertanggungjawab ke atas pasukan ini dan itu sahaja. Jika anda mahu membincangkannya, saya boleh bercakap banyak tetapi saya tidak pasti ia berjaya. Saya rasa ,” kata Klopp dipetik BBC.

Keupayaan pertahanannya biasanya diselindungi oleh keupayaannya sebagai pencipta gol. Tetapi musim ini pemain pertahanan berusia 23 tahun itu masih belum membuat assist, walaupun menjaringkan dua gol.

Author

Media Variasi

View all posts

View all posts


‘Ini barang boleh buat nangis 4 lautan…’- Alif sebak dapat ‘surprise’ dari dua puterinya

CYBERJAYA: Baru-baru ini, selebriti berkaliber, Alif Satar meluahkan rasa terharu dan sebak selepas menerima kejutan daripada dua anak perempuannya iaitu Alisha Anugerah, 8, dan Ariana Mecca, 6.

Alif Satar, menerusi kapsyen sebuah hantaran di Instagram, bertanyakan kepada dua anaknya mengapa belum tidur lagi sedangkan malam sudah lewat.

Kedua-dua anaknya berkata mereka belum tidur kerana menunggu kepulangan Alif untuk memberikan kejutan kepadanya.

Ternyata kejutan yang dikatakan oleh anak perempuannya merupakan dua naskhah buku serta sepucuk ucapan yang boleh membuatkan air mata seorang lelaki tumpah.

Dalam ucapan tersebut, kedua-dua anak perempuannya menyifatkan mereka sangat bertuah kerana dikurniakan bapa seperti Alif serta berharap agar pemberian tersebut akan sentiasa mengingatkan Alif terhadap orang-orang yang disayanginya.

Selepas membaca coretan tersebut, pelakon drama Dia Semanis Honey mengakui terharu dengan setiap baris ayat yang ditulis oleh dua puterinya.

“Berenang 4 kilometer kat laut aku gagah lagi mat, tapi ini barang boleh buat nangis 4 lautan bro,” luahnya.

Untuk rekod, Alif dan isterinya, Shadila Hakif telah mendirikan rumah tangga pada tanggal 15 September 2014.

Oleh: AIN JAPRI (Pelatih USM)

Author

Media Variasi

View all posts

View all posts


Sarjan polis direman tujuh hari minta rasuah RM7,000

KUANTAN: Seorang anggota polis berpangkat Sarjan direman tujuh hari bermula hari ini bagi membantu siasatan kerana disyaki meminta rasuah RM7,000, bagi melepaskan individu yang melakukan kesalahan memiliki air ketum.

Perintah reman dikeluarkan Majistret Tengku Eliana Tuan Kamaruzaman terhadap lelaki berusia 33 tahun itu yang bertugas di Bahagian Narkotik Ibu Pejabat Polis Daerah Kuantan.

Lelaki itu ditahan selepas hadir memberi keterangan di pejabat Suruhanjaya Pencegahan Rasuah Malaysia (SPRM) di sini semalam, bagi membantu siasatan mengikut Seksyen 17 (a) Akta SPRM 2009. – BERNAMA


Ismail Sabri beri gambaran kekal fungsi kerajaan sementara

KUALA LUMPUR: Naib Presiden UMNO, Datuk Seri Ismail Sabri Yaakob memberi gambaran bakal mempersembah cadangan kepada Yang di-Pertuan Agong hari ini supaya fungsi kerajaan sementara yang sedang berjalan, diteruskan dalam satu tempoh tertentu sehingga sebuah kerajaan baharu dibentuk kelak.

Ia berikutan Majlis Kerja Tertinggi UMNO) dikatakan sepakat mahu Barisan Nasional (BN) berada di Dewan Rakyat sebagai pembangkang.

Ini bermakna BN solo tanpa sokongan terhadap Pakatan Harapan (PH) dan Perikatan Nasional (PN).

Ahli Parlimen Bera itu mengesahkan tidak menandatangani surat akuan (SD) untuk menyatakan sokongan terhadap Pengerusi PN, Tan Sri Muhyiddin Yassin atau Pengerusi PH, Datuk Seri Anwar Ibrahim untuk membentuk kerajaan Persekutuan.

Dalam tangkap layar perbualan yang tular semalam, ia menunjukkan Ismail Sabri tidak mahu menyertai mana-mana gabungan, sama ada PN atau Pakatan Harapan (PH).

“Saya sedia dipecat… tetap tidak akan bersama PH,” demikian tangkap layar hantaran mesej dipercayai dihantar oleh Ismail Sabri di dalam grup WhatsApp pemimpin Umno.

Anaknya, Nina Ismail Sabri kongsi tangkap layar kumpulan sembang bapanya mengejutkan semua pihak dengan kapsyen, Biar tak berkuasa, jangan tak berprinsip.

Nama Perdana Menteri tidak termasuk dalam senarai 20 Ahli Parlimen BN yang menandatangani SD untuk menyokong Muhyiddin.

Sumber parti itu memaklumkan 30 Ahli Parlimen BN dikatakan hampir mencapai kata sepakat untuk tidak menamakan mana-mana pemimpin daripada PH atau PN sebagai calon Perdana Menteri.

Mereka sebaliknya bersetuju mempersembah cadangan kepada Yang di-Pertuan Agong hari ini supaya fungsi kerajaan sementara yang sedang berjalan, diteruskan dalam satu tempoh tertentu sehingga sebuah kerajaan baharu dibentuk kelak.

Ia berlaku berikutan BN tidak mempunyai jumlah Ahli Parlimen mencukupi untuk membentuk kerajaan, namun sedar suasana politik tidak menentu juga memaksa fungsi sebuah kerajaan sementara diteruskan khususnya dalam menjamin kelancaran urusan Parlimen dan pentadbiran kerajaan.

Saingan untuk menjadi Perdana Menteri Ke-10 terarah kepada Anwar dan Muhyiddin. Pada PRU15, PH memperoleh 82 kerusi Parlimen, manakala PN pula mendapat 73 kerusi.

Untuk menubuhkan kerajaan, sesebuah parti atau gabungan parti perlu mendapat majoriti mudah sokongan 112 Ahli Parlimen daripada 222 kerusi di Dewan Rakyat.

Author

Tun Puteh Wanti

View all posts

View all posts


Banjir: Jumlah mangsa meningkat di Perak

KUALA LUMPUR: Jumlah mangsa banjir di Perak menunjukkan peningkatan sementara mereka yang terjejas di Melaka, Sabah dan Kelantan kekal manakala bilangan mangsa di Selangor menurun setakat 9 malam ini.

Di PERAK, mangsa banjir meningkat kepada 874 orang daripada 249 keluarga malam ini berbanding 862 orang daripada 243 keluarga setakat 8 pagi tadi.

Mereka ditempatkan di 10 Pusat Pemindahan Sementara (PPS).

Beberapa daerah terus merekodkan peningkatan mangsa dengan mereka ditempatkan di PPS Dewan Serbaguna Kampung Padang Tembak di daerah Hilir Perak, Sekolah Kebangsaan (SK) Changkat Lobak di daerah Kerian dan SK Titi Gantong di daerah Perak Tengah.

Di Melaka, jumlah mangsa banjir kekal 44 orang daripada 10 keluarga pada 9 malam ini, menurut kenyataan Sekretariat Jawatankuasa Pengurusan Bencana Negeri Melaka.

Kesemua mangsa dari daerah Alor Gajah itu ditempatkan di PPS Dewan Pejabat Jawatankuasa Pembangunan dan Penyelarasan Dewan Undangan Negeri (Japerun) Durian Tunggal.

Mereka adalah penduduk dari Kampung Bukit Balai, Kampung Pulau, Kampung Belimbing, Kampung Panchor dan Lubok China.

Di SELANGOR, Sekretariat Jawatankuasa Pengurusan Bencana Negeri, Angkatan Pertahanan Awam Malaysia Negeri Selangor melaporkan bahawa setakat 8 malam, jumlah mangsa banjir menurun kepada 949 mangsa daripada 255 keluarga berbanding 1,092 individu membabitkan 291 keluarga pagi tadi.

Sebanyak 15 PPS masih dibuka iaitu enam di Sepang, masing-masing tiga di Kuala Selangor dan Kuala Langat, dua di  Sabak Bernam dan satu di Klang.

Di KELANTAN, jumlah mangsa banjir termenung di Rantau Panjang, Pasir Mas kekal seramai 401 orang daripada 115 keluarga setakat 8 malam ini, sama seperti jumlah yang direkodkan pagi tadi.

Berdasarkan portal Info Bencana Jabatan Kebajikan Masyarakat (JKM), kesemua mangsa itu kini ditempatkan di empat PPS di SK Tok Deh, SK Kubang Kual, PPS Putat Tujoh dan SK Gual Periok.

Sementara itu, jumlah mangsa banjir di SABAH kekal sama seperti pagi tadi. – BERNAMA


JDT II kembali ke puncak teratas Liga Premier

KUALA LUMPUR: Johor Darul Ta’zim (JDT) II kembali merampas kedudukan teratas Liga Premier daripada Kelantan FC selepas menewaskan pasukan tercorot, Skuad Projek FAM-MSN, 2-0, di Stadium Bolasepak Kuala Lumpur, Cheras, pada Khamis.

Pasukan kendalian Mariano Raul Echeverria yang menguasai perlawanan, hanya memerlukan empat minit untuk merobek gawang tuan rumah, apabila pemain tengah import Levy Madinda melepaskan sepakan kencang dari luar kotak penalti, untuk menewaskan penjaga gol Aizat Aiman Mazlan.

Bersambung babak kedua, JDT II yang terus mengasak kubu skuad bimbingan Hassan Sazali Mohd Waras berjaya menghasilkan gol kedua menerusi pemain kebangsaan Junior Eldstal, apabila menanduk masuk bola sepakan penjuru tonggak import Moussa Sidibe, seterusnya mengesahkan tiga mata berharga untuk dibawa pulang pelawat.

Walaupun berkongsi 36 mata, JDT II memintas Kelantan FC yang berada di tangga kedua susulan perbezaan gol yang besar antara kedua-dua pasukan, selepas 16 perlawanan.

Skuad Projek FAM-MSN pula kekal di tangga terbawah liga dengan lima mata. – BERNAMA


Real kembali dapat rentak kemenangan, atasi Cadiz 2-1

JUARA bertahan La Liga, Real Madrid menemui rentak kemenangan setelah gagal menang dalam dua perlawanan berturut-turut sebelum ini dengan menewaskan Cadiz 2-1, di Santiago Bernabeu, Madrid, awal pagi tadi.

Pemain tengah, Toni Kroos menjadi watak penting untuk membawa Real memenangi perlawanan ini dengan menjaringkan gol kemenangan dan menyumbang satu hantaran kepada Eder Militao sementara Lucaz Perez menjaringkan gol tunggal buat pasukan pelawat.

Kemenangan ini amat penting buat pasukan bimbingan Carlo Ancelotti yang kini mengekor rapat pendahulu La Liga, FC Barcelona dengan jurang dua mata setelah cemerlang menewaskan Osasuna.

Madrid dilihat ini gagal menghadirkan permainan terbaik serta aksi konsisten dalam dua perlawanan liga terakhir mereka dan kejayaan menewaskan Cadiz mengelakkan momentum mereka berdepan tiga perlawanan tanpa kemenangan La Liga buat kali pertama dalam tempoh dua tahun.

Perlawanan ini merupakan terakhir La Liga sebelum berehat panjanh bagi memberi laluan kepada Kejohanan Piala Dunia 2022 di Qatar sehingga Disember depan.

Author

Mohamad Fitri Hazim Hazam

View all posts

View all posts


Resepi para renang, olahraga boleh jadi inspirasi buat atlet normal – Hannah

Menteri Belia dan Sukan, Hannah Yeoh berkata, laporan pascanilai APG 2023 yang bakal dibentangkan Majlis Paralimpik Malaysia (MPM) bukan sahaja untuk melihat bentuk penambahbaikan yang boleh dibuat.

Katanya, laporan itu juga bertujuan melihat ‘rahsia’ kejayaan 50 emas, 38 perak dan 34 gangsa yang diraih kontinjen para negara untuk dikongsikan bersama Majlis Olimpik Malaysia (MOM) bagi memperkasakan lagi atlet normal.

“Bila lihat data daripada 50 emas, 26 datang daripada sukan renang dan 14 daripada olahraga bermaksud resepi kejayaan untuk kita dapat banyak pingat (emas) adalah olahraga dan renang.

“Walaupun berjaya melebihi sasaran tetapi pascanilai itu untuk lihat cara penambahbaikan ataupun apa resepi kejayaan yang mungkin boleh kita kongsi dengan MOM, untuk diterapkan kepada kontinjen satu lagi (normal),” katanya ketika ditemui di Lapangan Terbang Antarabangsa Kuala Lumpur (KLIA) Terminal 1 di sini, hari ini.

Terdahulu, Hannah dan isteri Perdana Menteri, Datuk Seri Dr Wan Azizah Wan Ismail bersama-sama ahli keluarga barisan atlet menyambut kepulangan kontinjen para negara yang mengharumkan nama Malaysia pada APG 2023 di sini.

Sementara itu, Hannah berkata, pihaknya akan memperkasakan lagi sekretariat MPM, selain Majlis Sukan Negara (MSN) akan melihat peruntukan yang boleh diberikan setiap tahun bagi membantu atlet para lebih berjaya.

Pada APG 2023 di Kemboja yang melabuhkan tirainya semalam, pencapaian 50 emas, 38 perak dan 34 gangsa menyaksikan Malaysia menduduki tangga keempat carta pingat di belakang juara, Indonesia diikuti Thailand (kedua) dan Vietnam ketiga.

MPM sebelum ini mengumumkan sasaran 33 pingat emas, 51 perak dan 58 gangsa berbanding 36 emas, 20 perak dan 14 gangsa yang diraih pada edisi lepas di Solo, Indonesia.

Dalam perkembangan berasingan, Hannah menafikan dakwaan Presiden Persatuan Kanu Malaysia (MASCA) Datuk Michael Wong bahawa terdapat campur tangan kerajaan dalam menentukan sukan ke Sukan Asia Hangzhou 2023, September ini. – BERNAMA


Jaheaik tahan ibu, anak jual makanan kepada pemandu lori tidak puasa

KOTA BHARU: Jabatan Hal Ehwal Agama Islam Kelantan (Jaheaik) menahan seorang wanita berusia lingkungan 50-an bersama anak lelakinya yang dipercayai menjual makanan kepada pemandu lori yang tidak berpuasa dekat Padang Tembak, Pengkalan Chepa, di sini hari ini.

Ketua Penolong Pengarah Bahagian Penguatkuasaan Undang-Undang Syariah Jaheaik, Mohd Fadzuli Mohd Zain berkata, suspek ditahan semasa menjual makanan yang diletakkan di atas bonet kereta mereka pada pukul 9 pagi.

Beliau berkata perbuatan kedua-dua suspek dikesan hasil risikan selama seminggu yang lepas, dan pihaknya turut menahan dua lelaki berusia 40-an yang merupakan pemandu lori, kerana membeli nasi bungkus daripada suspek.

“Kedua-dua suspek akan dikenakan tindakan di bawah Seksyen 10 Enakmen Kanun Jenayah Syariah 2019 kerana tidak menghormati bulan Ramadan dengan menjual makanan, manakala pembeli pula boleh dikenakan tindakan mengikut Seksyen 54 kerana bersubahat mengikut enakmen yang sama,” katanya ketika ditemui pemberita di pejabatnya, di sini hari ini.

Mohd Fadzuli berkata mereka juga boleh dikenakan tindakan di bawah Seksyen 21 enakmen yang sama kerana perbuatan tidak sopan yang bertentangan hukum syarak di tempat awam, yang jika sabit kesalahan boleh dikenakan denda RM2,000 atau setahun penjara atau kedua-duanya sekali. – BERNAMA


Penunggang motor pecut laju lawan arus elak ‘roadblock’

KUALA LUMPUR: Seorang penunggang motosikal sanggup memecut laju dengan melawan arus semasa Op Sepadu di Plaza Tol Sentul Pasar di sini pada Rabu.

Penunggang Yamaha Y15 itu ditahan oleh anggota Jabatan Pengangkutan Jalan (JPJ) Kuala Lumpur untuk pemeriksaan lesen dan cukai jalan, kira-kira jam 4.20 petang sebelum meloloskan diri.

Tindakan berbahaya lelaki itu dilihat hampir melanggar anggota operasi.

Pengarah JPJ Kuala Lumpur, Mohd Zaki Ismail berkata, tindakan menunggang motosikal secara melawan arus ini bukan sahaja membahayakan diri sendiri, tetapi pengguna jalan raya lain juga.

“Kebanyakan penunggang lawan arus ini kerana mereka tiada lesen dan cukai jalan tamat tempoh.

“Sekiranya ditahan, usah bertindak sedemikian yang membahayakan nyawa. Nyawa itu tidak boleh ditukar ganti berbanding dengan hanya membayar kompaun,” katanya ketika ditemui pemberita semasa Op Sepadu di sini pada Rabu.

Operasi itu turut melibatkan kerjasama Jabatan Siasatan dan Penguatkuasaan Trafik (JSPT) Kuala Lumpur, Agensi Antidadah Kebangsaan (AADK), Jabatan Alam Sekitar (JAS) dan Jabatan Imigresen Kuala Lumpur.

Beliau berkata, dalam operasi itu, sebanyak 3,215 motosikal diperiksa dan 343 telah diambil tindakan.

Ujarnya, sebanyak 19 motosikal antaranya jenis Honda EX5, Yamaha 135LC dan Yamaha NVX telah disita selain 511 saman dikeluarkan.

“Tiada lesen kesalahan paling tinggi iaitu 220 kes diikuti cukai jalan (103) dan insurans (98),” katanya.

Tambahnya, tindakan diambil di bawah Akta Pengangkutan Jalan 1986 (Akta 333) dan Kaedah-Kaedah di bawahnya khususnya kesalahan yang menjadi punca utama kemalangan maut. – Sinar Harian

Author

Media Variasi

View all posts

View all posts


UMNO tak boleh berdepan musuh jika ada duri dalam daging – Isham Jalil

CYBERJAYA: Ketua Penerangan UMNO, Isham Jalil menegaskan buat masa kini, UMNO perlu bertegas demi menghadapi cabaran-cabaran di masa akan datang.

Beliau berkata demikian bagi mengulas isu pemecatan dan penggantungan enam ahli UMNO yang diputuskan selepas mesyuarat Majlis Kerja Tertinggi (MKT) UMNO yang berlangsung di Menara Dato’ Onn,Kuala Lumpur, baru-baru ini.

Selaku salah seorang MKT, beliau yakin Lembaga Disiplin UMNO telah membuat penelitian terhadap laporan-laporan dan bukti-bukti yang ada sebelum membuat keputusan.

“Persoalannya, adakah kita perlu menjadi lembut atau lembik dan membiarkan sahaja perkara ini berlaku tanpa apa-apa tindakan? Dalam hal ini kita perlu bertegas.

“Sebab UMNO kini berada dalam masa yang penting untuk berhadapan dengan cabaran-cabaran mendatang, kita tidak boleh berjuang dan menentang musuh dalam perang jika ada duri dalam daging di tubuh.

“Dalam setiap organisasi perlu ada disiplin, jika tidak organisasi akan menjadi anarki, porak peranda, berpecah belah dan lemah serta mudah ditewaskan musuh. Sebab itu contohnya dalam tentera disiplin adalah perkara yang paling utama,” katanya di Facebook pada Ahad.

Isham memberi contoh seperti kekalahan dihadapi tentera Islam dalam perang Uhud kerana sebahagian daripada mereka tidak berdisiplin dan segera ingin mencari harta rampasan perang untuk diri sendiri tanpa menghiraukan arahan Rasulullah SAW.

“Walaupun UMNO adalah parti politik dan bukan organisasi tentera yang mana hukuman tidak mendengar arahan dalam tentera adalah seberat hukuman mati, namun setiap individu dalam organisasi yang bukan tentera pun perlu ikut disiplin berorganisasi supaya organisasi sentiasa kukuh dan tidak menjadi lemah.

“Dan hukuman mesti adil kepada semua, jika hanya orang-orang bawahan sahaja dikenakan tindakan namun nama-nama besar dilepaskan begitu sahaja, maka ia tidak adil dan bukanlah suatu contoh tauladan yang baik,” tegasnya lagi.

Dalam pada itu, katanya, ahli-ahli UMNO yang dikenakan tindakan tersebut masih lagi boleh merayu atau berjumpa lagi dengan Lembaga Disiplin untuk membela diri seperti tarikh asal jemputan iaitu 30 Januari atau esok.

Menurutnya, mereka masih boleh membela diri dan merayu beberapa kali, serta boleh mengalahkan bukti-bukti terhadap mereka yang menunjukkan mereka bersalah.

“Namun saya ingin menasihatkan kepada mereka supaya usahlah mencabar-cabar Lembaga Disiplin atau MKT untuk memecat mereka seperti yang mereka telah lakukan sebelum ini, ini akan memburukkan lagi keadaan dan menunjukkan keangkuhan.

“Akhir kata, saya ingin nyatakan supaya ahli-ahli UMNO yang telah digantung dan dipecat di atas supaya bersabar dengan cabaran Allah ini.

“Saya dahulu pun pernah dipecat daripada jawatan parti walaupun bukan kerana kesalahan disiplin, oleh itu saya tahu bagaimana rasanya apabila kita dipecat.

“Namun saya percaya untung nasib kita ditentukan oleh Allah dan bukan oleh manusia, jika kita berjuang dengan ikhlas dan terus istiqamah, Allah akan bantu kita, inshaAllah,” pesan beliau.

Author

Faridah Amiratul

View all posts

View all posts


MB Selangor arah henti roboh bengkel, tambah dua lokasi baharu

SHAH ALAM: Sekumpulan pengusaha bengkel Selayang, menzahirkan kesyukuran selepas Menteri Besar Selangor, bersetuju untuk menghentikan proses roboh bengkel di Sungai Tua sementara menunggu penempatan baharu.

Presiden Pertubuhan Kebangsaan Nambikkai Malaysia (Nambikkai), Datuk Kalai Vanar berkata, keputusan itu dibuat susulan pihaknya menyerahkan memorandum dan berbincang bersama wakil Menteri Besar kepada, Puan Juwairiyah di Bangunan Setiausaha Kerajaan (SUK) di sini.

“Beliau (wakil Menteri Besar) telah terima memorandum, dan kami berbincang. Beliau sudi mendengar, dan berjanji tapak sedia ada tidak akan diganggu kacau oleh pihak MPS (Majlis Perbandaran Selayang) dan PTG (pejabat tanah dan galian). sehingga dapat tapak baharu.

“Kami syukur, kerana beliau setuju dengan permintaan pengusaha. Mereka akan beri dua tapak baharu sehingga perkara ini selesai,” katanya.

Terdahulu, pengusaha bengkel berkenaan kecewa apabila sebahagian premis di Sungai Tua dirobohkan selepas dimaklumkan sendiri oleh Menteri Besar Selangor, Datuk Seri Amirudin Shari untuk berbincang terlebih dahulu.

Bengkel berkenaan diusahakan secara sah, ada lesen perniagaan sah namun bekalan elektrik dan air turut dipotong.

Notis perobohan diserahkan tiga bulan lalu, bagaimanapun pelbagai usaha dilakukan surat rayuan dan lain-lain tidak diendahkan.

Untuk rekod, pengusaha bengkel berkenaan mendapat tempat niaga itu ketika era Barisan Nasional (BN).

Author

Fhatihah Zakinan

View all posts

View all posts


Azizulhasni beraksi di Mallorca bulan depan

KUALA LUMPUR: Selepas enam bulan berehat susulan pembedahan jantung, jaguh berbasikal trek negara, Datuk Mohd Azizulhasni Awang bakal bertanding di Liga Juara-Juara Trek Persekutuan Berbasikal Antarabangsa (UCI) pada 12 November – 3 Disember ini.

Azizulhasni menerusi akaun Twitter rasminya berkata, beliau diundang oleh UCI untuk menyertai kejohanan Sprint League yang akan bermula di Mallorca, Sepanyol pada 12 November, diikuti di Berlin, Jerman (19 November), Saint-Quentin-en-Yvelines, Perancis (26 November) serta dua perlawanan di London, United Kingdom pada 2 dan 3 Disember.

“Saya tidak sabar untuk mengenakan semula pakaian lumba dan beraksi di hadapan anda semua,” katanya.

Antara 18 pelumba yang akan bertanding pada perlumbaan itu adalah juara Olimpik Harrie Lavreysen dari Belanda, pemenang emas Sukan Komanwel Birmingham 2022 Matthew Richardson dari Australia dan bekas juara dunia Stefan Botticher dari Jerman.

Kejohanan itu adalah perlumbaan sulung “The ‘Pocket Rocketman” itu selepas menyumbang perak buat Malaysia menerusi acara keirin di Sukan Olimpik Tokyo 2020, tahun lepas.

Pelumba berusia 34 tahun dari Dungun itu akan kembali berlatih selepas menjalani proses pemulihan selama enam bulan susulan pembedahan jantung pada April. – BERNAMA


PRU15: Zahid yakin Perak menang sekurang-kurangnya 12 kerusi Parlimen

BAGAN DATUK: Pengerusi Barisan Nasional (BN), Datuk Seri Dr Ahmad Zahid Hamidi yakin Perak akan menyumbang sekurang-kurangnya 12 kerusi Parlimen, untuk gabungan itu membentuk kerajaan di peringkat pusat pada Pilihan Raya Umum Ke-15 (PRU15).

Ahmad Zahid yang juga Presiden UMNO berkata, sumbangan kerusi dari negeri Perak selain kemenangan kerusi Parlimen lain dari seluruh negara itu, penting bagi memperkukuh prestasi BN pada PRU15 berkenaan.

“Kemenangan kita (Perak) sangat signifikan, begitu juga sumbangan negeri-negeri lain termasuk di Sabah dan Sarawak,” katanya ketika berucap pada Jelajah Solidariti Kestabilan dan Kemakmuran yang dirasmikan Perdana Menteri Datuk Seri Ismail Sabri Yaakob, yang juga Naib Presiden UMNO di Kompleks UMNO Bagan Datuk di sini hari ini.

Turut hadir Menteri Besar Perak yang juga Pengerusi BN Perak Datuk Seri Saarani Mohamad, Timbalan Presiden MCA Mah Han Soon, Naib Presiden MIC T. Murugiah dan Ketua-ketua Bahagian UMNO seluruh negeri Perak.

Dalam pada itu, Ahmad Zahid berkata BN perlu menang 148 kerusi Parlimen untuk menjadi kerajaan dominan pada PRU15.

Justeru katanya jentera perlu bekerja keras termasuk menggunakan platform media sosial, bagi menangkis tohmahan pembangkang.

Sementara itu, Ahli Parlimen Bagan Datuk itu berkata, BN akan menampilkan 70 peratus calon muka baharu pada PRU15, sama seperti di pilihan raya negeri (PRN) Melaka dan Johor.

Katanya, BN juga akan meletakkan 30 peratus calon wanita seperti yang diputuskan dalam resolusi parti pada Perhimpunan Agung UMNO yang lalu.

Dalam pada itu, Ahmad Zahid turut menyelar pihak-pihak tertentu yang dianggap jarum memecahbelahkan hubungan beliau dengan Ismail Sabri.

“Kami dah kenal lama, kalau ada pun nasihat yang baik-baik, bukan jadi ‘punahsihat’. Tidak ada orang PM, tidak ada orang Presiden, yang ada hanya orang BN,” katanya.

Di majlis sama Ahmad Zahid turut menyerahkan watikah ikrar BN Negeri Perak kepada ketua-ketua bahagian parti komponen BN negeri Perak. – BERNAMA


Apple sahkan iPhone akan dilengkapi penyambung USB-C

APPLE telah memberikan pengesahan secara jelas bahawa iPhone akan dilengkapi penyambung USB-C setelah Kesatuan Eropah memberi mandat bahawa semua telefon yang dijual di negara anggotanya menggunakan penyambung tersebut jika mereka mempunyai pengecas fizikal.

Apabila ditanya oleh Joanna Stern dari Wall Street Journal jika syarikat itu akan menggantikan penyambung Lightning, Naib Presiden Kanan Pemasaran Global Apple, Greg Joswiak menjawab dengan berkata: “Jelas sekali, kita perlu mematuhinya; kami tidak ada pilihan.”

Stern membawa isu undang-undang tersebut semasa bercakap dengan Joswiak dan Naib Presiden Perisian, Craig Federighi di Persidangan Live Tech WSJ dan bertanya bila kita boleh lihat penyambung USB-C pada iPhone. Joswiak menjawab, “Kesatuan Eropah akan menentukan masanya untuk pelanggan Eropah.”

Pada masa ini, undang-undang menentukan bahawa “semua telefon bimbit dan tablet” perlu menggunakan USB-C pada “musim luruh 2024”. Joswiak enggan menjawab sama ada syarikat itu akan memasukkan penyambung tersebut pada telefon yang dijual di luar Kesatuan Eropah.

Tetapi Joswiak menyatakan dengan jelas bahawa Apple tidak gembira kerana dipaksa secara sah untuk membuat perubahan itu. Sebelum mengakui bahawa syarikat itu mesti mematuhi undang-undang, Joswiak menjelaskan secara panjang lebar bagaimana Apple dari dulu lagi cenderung untuk memilih cara sendiri dan mempercayai juruteranya daripada dipaksa untuk menguna pakai standard perkakasan yang ditentukan oleh penggubal undang-undang. Beliau memetik contoh seperti penyambung USB mikro dan pematuhan alat bantuan pendengaran sebagai situasi di mana Apple telah dipaksa untuk memenuhi keperluan yang tidak dipertimbangkan secara menyeluruh.

Beliau juga mencadangkan bahawa mengecas dengan kabel yang boleh ditanggalkan dapat menyelesaikan banyak masalah penyeragaman dan mendakwa bahawa menukar iPhone dari Lightning ke USB-C akan menyebabkan banyak e-sisa. (Secara peribadi, saya rasa hujah itu tidak kukuh, saya perlu menggantikan kebanyakan kabel Lightning saya setiap beberapa tahun, lebih kurang sama seperti saya membeli telefon baharu kerana ianya sudah lama atau digigit kucing).

Namun, ia seakan-akan memberitahu apa yang tidak akan muncul: iPhone tanpa penyambung yang hanya bergantung pada pengecasan tanpa wayar, sesuatu yang secara teorinya dibenarkan. Joswiak tidak mengatakan bahawa syarikat itu menimbang pilihannya atau menyebut akan membincangkan cara untuk mengelak daripada meletakkan penyambung USB-C pada iPhone. Sebaliknya, kami mendapat jawapan yang seakan-akan mengalah, dengan sedikit penjelasan yang membawa kepada kesimpulan yang tidak dapat dielakkan: USB-C adalah masa depan untuk menyambung dan mengecas iPhone anda.

Author

Taufik Asmady Abdul Aziz

View all posts

View all posts


MB Selangor sahkan beberapa exco mula kemaskan pejabat

SHAH ALAM: Menteri Besar Selangor, Datuk Seri Amirudin Shari hari ini mengesahkan khabar angin berhubung tindakan beberapa pengerusi jawatankuasa atau exco kerajaan negeri yang mula mengemas serta mengosongkan ruang pejabat.

Beliau berkata, tindakan berkenaan merupakan perkara biasa dilakukan mereka terutamanya pada akhir penggal, bagi menghadapi pilihan raya.

“Ini adalah perkara lazim. Semua buat perkara sama. Dahulu saya pada penggal lepas pun begitu, bila dah nak bubar (Dewan Undangan Negeri), kita pun bersiap sedia untuk kemas. Selepas ini tugas mereka (exco) adalah untuk menjalankan apa yang dirancang dan tidak boleh ada dasar baharu.

“Masing-masing pada ketika itu akan sibuk dengan pilihan raya dan berada di lapangan,” katanya yang ditemui di Program Sumbangan Korban Negeri Selangor 2023 di sini, hari ini, ketika merujuk khabar angin mengenai tindakan beberapa exco kerajaan negeri Selangor yang sudah mula mengemas dan mengosongkan ruangan pejabat.

Amirudin berkata beliau sedang menunggu perkenan daripada Sultan Selangor Sultan Sharafuddin Idris Shah untuk sesi menghadap bagi menentukan tarikh pembubaran DUN Selangor, dan kerajaan negeri hanya mempunyai tempoh 23 hari bermula hari ini bagi membubarkan DUN.

Selangor antara enam negeri yang akan mengadakan PRN tahun ini selain Negeri Sembilan, Pulau Pinang, Terengganu, Kelantan dan Kedah. – BERNAMA


Nokia perkenalkan telefon pintar 5G pada 6 September ini

CYBERJAYA: Jenama telefon mudah alih, Nokia akan memperkenalkan peranti baharunya di India pada 6 September ini.

Menerusi perkongsian di Twitter rasmi Nokia Mobile India, syarikat berkenaan memuat naik sebuah video promosi yang memaparkan telefon pintar itu mendapat sokongan 5G.

Malah, turut dinyatakan peranti berkenaan memiliki kelajuan yang tinggi.

Bagaimanapun, masih tiada butiran lanjut yang dikongsi termasuklah mengenai rekabentuk, penjenamaan dan perkakasan dalaman peranti berkenaan.

Are you ready to experience speed with Nokia 5G smartphone? Stay tuned for the announcement on September 6, 2023.#Nokiaphone #5G #ComingSoon pic.twitter.com/XigoMvfxAW

— Nokia Mobile India (@NokiamobileIN) September 2, 2023

Author

Diyana Rahip

View all posts

View all posts


Pemecatan CEO FINAS: Ada pihak jatuhkan saya – Md Nasir

KUALA LUMPUR: Bekas Ketua Pegawai Eksekutif Perbadanan Kemajuan Filem Nasional Malaysia (FINAS), Prof Dr Md Nasir Ibrahim menganggap pemecatan dirinya secara notis 24 jam tanpa alasan itu dilakukan dengan motif menjatuhkannya.

Md Nasir juga tidak menafikan wujud campur tangan politik serta unsur kroni dalam perbadanan tersebut.

Ia susulan penamatan kontrak lebih awal secara tiba-tiba yang biasanya dibuat kerana kesalahan jenayah atau membabitkan isu integriti.

“Hari ini saya mahu membersihkan nama saya yang dipecat secara tiba-tiba sedangkan penamatan kontrak ini adalah bukan kerana salah laku, supaya tidak menimbulkan fitnah.

“Sebenarnya saya terkejut apabila menerima notis penamatan kontrak itu daripada Pengerusi FINAS, Datuk Kamil Ahmad Mohd Othman, ” katanya pada sidang media pada Khamis.

Beliau mendakwa dirinya dizalimi dan tidak menolak wujud unsur kroni dalam pentadbiran FINAS yang berbeza pendapat dengannya.

“Perkara ini memang tidak bagus, namun berlaku dalam mana-mana organisasi kerana ada manusia susah untuk terima teguran.

“Sepanjang setahun tujuh bulan berkhidmat, pelbagai usaha menyeluruh dilaksanakan terutama menerusi penstrukturan operasi perbadanan demi kepentingan industri perfileman.

“Saya telah bekerja tanpa had waktu dan hari demi memastikan industri perfileman negara
kita dapat dipulihkan, khususnya selepas negara kita dilanda wabak COVID-19, ” katanya.

Semalam, tular sebuah dokumen penamatan perkhidmatan Md Nasir bertarikh 31 Mei 2023 yang ditandatangani Pengerusi Finas yang turut mendapat kelulusan Menteri Komunikasi dan Digital, Fahmi Fadzil pada 5 Mei lalu.

Md Nasir dilantik sebagai Ketua Pegawai Eksekutif FINAS pada 31 Oktober 2021 dalam tempoh dua tahun yang berkuat kuasa bermula 1 November, tahun itu sehingga 30 Oktober 2023.

Pelantikannya menggantikan Dr Ahmad Idham Ahmad Nadzri yang sebelum ini menyandang jawatan tersebut selepas kontraknya tamat pada 15 Oktober 2021.

Author

Tun Puteh Wanti

View all posts

View all posts


Tiga beranak didakwa dera kanak-kanak perempuan 5 tahun

KUALA PILAH: Tiga beranak mengaku tidak bersalah di Mahkamah Sesyen di sini hari ini atas pertuduhan mendera seorang kanak-kanak perempuan

Pasangan suami isteri, R. Guna Silan, 42, K. Nagamah, 41, dan anak perempuan mereka G.Nisha, 21,  didakwa bersama-sama sebagai penjaga kepada kanak-kanak itu telah mendera mangsa menggunakan rotan dan memukulnya, menendang serta menyimbah air panas.

Kejadian itu mengakibatkan mangsa mengalami kecederaan di seluruh bahagian badan iaitu di bahagian dada, belakang badan, kedua-dua belah kaki, kepala dan muka.

Mereka dituduh melakukan perbuatan itu di sebuah rumah di Taman Seri Mahsan, Bandar Seri Jempol antara 15 hingga 19 Julai lepas.

Pertuduhan dikemukakan mengikut  Seksyen 31(1)(a) Akta Kanak-kanak 2001 dibaca bersama Seksyen 34 Kanun Keseksaan yang membawa hukuman denda tidak melebihi RM50,000 atau penjara sehingga 20 tahun atau kedua-duanya, jika sabit kesalahan.

Timbalan Pendakwa Raya Muhammad Amirul Noor Hashimi mencadangkan agar ketiga-tiga tertuduh tidak dibenarkan diikat jamin.

Peguam Haresh Mahadevan dan Ramzani Idris yang mewakili tertuduh memohon mahkamah mengenakan jaminan minimum berikutan kesemua tertuduh memberikan kerjasama baik dengan polis selain seorang tertuduh akan melanjutkan pengajian di

Hakim Norma Ismail membenarkan setiap tertuduh diikat jamin RM5,000 dengan seorang penjamin dan menetapkan 23 Ogos untuk sebutan semula kes.

Mereka membayar jaminan.


RM90 juta kontrak pembersihan KPM ‘ghaib’?

KUALA LUMPUR: Menjadi tanda tanya ke mana peruntukan bayaran tambahan Kementerian Pendidikan (KPM) bagi melaksanakan Perintah Gaji Minimum (PGM) 2018 dan PGM 2020 yang berjumlah RM90 juta.

Walaupun sudah empat tahun berlalu, namun KPM masih berdiam ketika tuntutan dikemukakan oleh 500 kontraktor yang terbabit dalam projek Kebersihan Bangunan Kawasan Sekolah (KBK) membabitkan sekolah Menengah dan Kebangsaan.

Pengerusi Gabungan Kontraktor (KBK) Wilayah Utara dan Jawatan Kuasa Gabungan Kontraktor (KBK) 1 Malaysia, Datuk Raazni Abu Zarim berkata, bayaran tambahan yang dijanjikan telah tertangguh selama empat tahun sejak 2018 tanpa khabar berita.

“Apakah Kementerian Pendidikan telah mengkhianati kami, kerja sudah siap tetapi bayaran tidak diterima?

“Sebanyak 500 kontraktor pembersihan berstatus syarikat SME terpaksa melaksanakan PGM 2018 dan 2020 menggunakan wang sendiri untuk membayar kepada pekerja.

“Tanggungjawab ini sepatutnya digalas oleh KPM bukan kami.

“Kami hanyalah kumpulan pelaksana setelah menerima dana dari KPM tetapi perkara sebaliknya berlaku.

“Kami di arahkan menggunakan wang sendiri dengan dijanjikan akan dibayar semula oleh KPM.”

“Pada tahun 2018 dari kadar RM1,000 ke RM1,100. Pada tahun 2020 kadar RM1,100 bagi kawasan Majlis Daerah dikekalkan dan kadar RM1,100 ke RM1,200 bagi kawasan Majlis Perbandaran dan Bandaraya, terkini dari kadar RM1,100 ke RM1,500 bagi semua kawasan seluruh negara.

“Satu kontraktor perlu membayar minimum kenaikan RM115 bagi seorang pekerja. Bayangkan jika ada 50 pekerja bagi dua tahun perkhidmatan sudah mencecah RM140,000,” katanya eksklusif kepada MEDIA VARIASI.

Beliau bersama puluhan kontraktor hadir ke Persatuan Pengguna Islam Malaysia (PPIM) untuk membuat aduan.

Tambah Raazni yang mewakili 500 kontraktor, selama empat tahun kerajaan gagal melunaskan bayaran tambahan yang dijanjikan.

“Keadaan ini menyebabkan kontraktor tidak mampu untuk melaksanakan PGM 2022 yang telah diwartakan dengan kadar gaji RM1,500 kerana sudah kehabisan modal perniagaan serta tidak sanggup lagi ditipu kali kedua oleh pihak kerajaan,” katanya.

“Kelemahan tadbir urus ini telah merencatkan pertumbuhan ekonomi negara. Telah menyusahkan banyak pihak terutama kontraktor SME.

“Kami tidak mempunyai apa-apa keuntungan dalam pelaksanaan PGM kerana dana yang disalurkan hanya melalui akaun kami dan disalurkan terus kepada pekerja.

“Kerajaan Keluarga Malaysia jangan memandang remeh kepada kami kontraktor pembersihan.

“Perkara ini perlu dipandang serius kerana ramai kontraktor sudah hilang arah untuk menyelesaikan masalah yang dihadapi. Jika terus berlanjutan dijangka bertambah ramai syarikat Bumiputra yang terpaksa gulung tikar seterusnya memandang negatif terhadap kerajaan,” katanya.

Sehubungan itu, Raazni merayu kepada KPM dan Kementerian Kewangan agar segera membuat pelarasan kenaikan gaji dan membayar hutang RM90 juta tanpa perlu banyak karenah birokrasi kerana sudah jelas semua kos pelaksanaan PGM 2018 dan 2020 telah pun dibayar oleh kontraktor kepada pekerja tanpa gagal manakala bagi melaksanakan PGM 2022 pula kos tambahan perlu ditambah secara automatik dalam sistem e-perolehan kerana cara lama jelas gagal.

Saranan ini amat sesuai kerana selari dengan kenyataan yang telah dikeluarkan oleh Kementerian Sumber Manusia baru-baru ini yang mana Kementerian Kewangan perlu segera menyalurkan dana tambahan kepada Kementerian Pendidikan berkaitan kontrak pembersihan.

Jika tidak PGM 2022 dilihat gagal walaupun sudah diwartakan.

Author

Tun Puteh Wanti

View all posts

View all posts


Yasin mahu kembali ke Hospital Tanjung Rambutan, harap kes selesai segera

PETALING JAYA: Penyanyi nasyid dan komposer Muhammad Yasin Sulaiman menyatakan dia sudah menjangkakan keputusan Mahkamah Sesyen Petaling Jaya hari ini bahawa wujudnya kes prima facie atas tiga pertuduhan terhadapnya dan memerintahkannya membela diri.

Namun dia berharap proses mahkamah tersebut dapat diselesaikan segera bagi membolehkannya kembali ke Hospital Bahagia Ulu Kinta di Tanjung Rambutan, Perak untuk menyambung rawatan.

“Alhamdulillah hari ini macam ada turning point untuk saya, semuanya berjalan lancar. Saya memang sudah jangka ada prima facie (atas pertuduhan).

“Saya sekarang on heavy medication, kalau tidak saya tidak berdiri berdiri di hadapan anda semua.

“Sebenarnya saya perlu sambung rawatan di Tanjung Rambutan, tapi saya kena habiskan proses mahkamah. Saya harap saya dapat pulang segera untuk habiskan rawatan 100 peratus,” katanya kepada pemberita di luar mahkamah, pada Selasa.

Hari ini Mahkamah Sesyen memerintahkan penyanyi yang popular dengan lagu Mimpi Laila untuk membela diri selepas mendapati pihak pendakwaan berjaya mewujudkan prima facie dalam tiga pertuduhan dadah terhadapnya.

Selepas memilih untuk berdiam diri, pihak pembelaan kemudian memanggil saksi iaitu Pakar Perunding Forensik Psikiatri Hospital Bahagia Ulu Kinta, Dr Ian Lloyd Anthony untuk memberi keterangan.

Mahkamah kemudian menetapkan 17 Oktober ini untuk disambung perbicaraan. – Astro Awani

Author

Media Variasi

View all posts

View all posts


MFL arah Melaka United FC selesaikan isu tunggakan gaji

Oleh: WAHYUDIN AL-BALINGI

MALAYSIAN Football League (MFL) memaklumkan bahawa Melaka United FC (MUFC) akan diberikan tempoh sehingga 20 September 2022 bagi menyelesaikan segala tunggakan gaji atau mendapat persetujuan bersama pegawai dan pemain yang terlibat.

Jelas MFL, MUFC bakal kehilangan slot Piala Malaysia 2022 jika gagal berbuat demikian meskipun kelab tersebut layak bertanding dalam kejohanan tertua di Asia Tenggara itu pada musim ini.

Satu notis peringatan sudah dihantar oleh MFL pada 6 September 2022 (Selasa) kepada pihak pengurusan MUFC untuk menyelesaikan kes tunggakan gaji mengikut tarikh yang telah ditetapkan.

Sebelum ini, MFL menerusi Ahli Lembaga Pengarah telah membuat keputusan untuk mengambil tindakan terhadap Sarawak United FC oleh kerana bayaran tertunggak kepada pemain dan pegawai pada Mesyuarat Ahli Lembaga Pengarah ke-4 yang diadakan pada 25 Ogos 2022.

Mengulas lanjut, MFL menegaskan tindakan awal ini adalah untuk mengelakkan insiden yang sama akan menimpa kepada pasukan MUFC sehingga menyebabkan jumlah besar membabitkan tunggakan gaji pemain serta pegawai kelab.

“Sehubungan itu MFL meminta MUFC diberi sehingga 20 September 2022 untuk menyelesaikan segala tunggakan gaji atau mendapat persetujuan bersama pegawai dan pemain berkenaan tunggakan gaji.

“Jika MUFC gagal berbuat demikian dalam tempoh masa yang diberikan, maka mereka berkemungkinan tidak akan dibenarkan menyertai pertandingan Piala Malaysia 2022 meskipun layak untuk bertanding dan perkara ini akan mengundang risiko lesen kelab 2023 mereka terjejas.

“MFL juga akan berhubung dengan PFAM (Persatuan Pemain-Pemain Bolasepak Profesional Malaysia) bagi berbincang bantuan dan tindakan susulan seterusnya,” jelas MFL dalam satu kenyataan rasmi.

Author

Media Variasi

View all posts

View all posts


Suhaimi Saad meninggal dunia

CYBERJAYA: BEKAS anggota kumpulan nasyid In-Team, Suhaimi Saad menghembuskan nafas kira-kira pukul 7.40 malam, hari ini.

Khabar duka itu dikongsi oleh Presiden Munsyid Malaysia, Razin Mestica menerusi hantaran di Facebook Munsyid Malaysia.

“Innalilllahi wainna ilaihi rojiun, sahabat kita yang mulia Mohd Suhaimi Saad bekas anggota kumpulan Inteam baru sahaja kembali ke rahmatullah pada pukul 7.40 malam tadi di Hospital Sultan Ismail Johor Bharu.

“Marilah sama-sama kita doakan agar roh almarhum ditempatkan bersama para anbiya dan solehin di syurga,” tulisnya.

Sebelum ini, arwah ditempatkan di unit rawatan rapi (ICU) di sebuah hospital di Johor Bahru, Johor, akibat pneumonia.

Menurut ketua kumpulam In-Team, Mohd Syahril Abdul Khalid, pada ketika itu keadaan Suhaimi kurang baik dan terpaksa ditidurkan.

Author

Diyana Rahip

View all posts

View all posts